text:
Bya musasi waffe
JOAN Namazzi yali abuzaayo emyezi mitono atuule ebibuuzo bya S6 eby’akamalirizo, abatemu ne bamuwamba ne bamutta omulambo ne bagusuula ku ttale!
Ekikangabwa kye baafuna, wadde wayise emyaka esatu, babiraba ng’ebyaguddewo eggulo.
Abatemu olwawamba omwana waabwe ne babategeeza ku ssimu nga bwe banaatera okumutta.
Okubakakasa nti tebasiika binyomo, baatuuka n’okubawa eddoboozi lya muwala waabwe mukaziwattu ng’abeegayirira bamusonyiwe kyokka ng’asiwa nsaano ku mazzi.
Joan bwe yawulira eddoboozi lya nnyina ku ssimu, n’amulaajanira nti, “Maama nnyamba oweereze ssente nga tebannanzita!”.
Abawambi baddamu ne bakubira abazadde ne babakakasa nga bwe baali bamaze okutta Joan era ne babalagira banone omulambo gwabwe!
YAVA KU SSOMERO
Joan Namazzi (yafiira ku myaka 18) azaalibwa Godfrey Lwanga ne Maimuna Namatovu abatuuze b’e Nabbingo ku kyalo Ttega mu ggombolola y’e Nsangi mu Wakiso.
Yali asoma S.6 mu St Mark e Namagoma. Lwali Lwamukaaga nga 19 March 2014 ku ssaawa 4:00 abasomesa baawa Joan olukusa adde mu bazadde be akime ssente z’okulambula.
Yatuuka eka kyokka nnyina teyamusangawo ng’ali ku mulimu. Yanoonya engoye z’anaayambala mu lugendo nga taziraba.
Kkeesi mwe baali batereka engoye, mukulu we Jovian Twesonyiwe eyali asomera e Kyambogo yali alese aginyizeeko kkufulu nga n’ekisumuluzo azzeeyo nakyo ku ssomero.
Joan yasaba omukozi w’awaka essimu agende nayo amuwe ekisumuluzo.
Bazadde ba Namazzi bombi abasomesa bwe batandika okwogera ku muwala waabwe Joan bakuyungula amaziga!
Okwewala ennyiike okubeeyongera buli lukya, ebifaananyi by’omugenzi baabyeggyako.
Godfrey Lwanga y’akulira essomero lya Mpenja SS erisangibwa e Gomba ate mukyala musomesa mu Trinity College e Nabbingo.
Namatovu agamba nti kw’olwo eka yatuukawo ku ssaawa 12:00 omukozi n’amutegeeza nga Joan bwe yali akomyewooko eka kyokka yali agenzeeko Kyambogo munne gy’asomera afune ebisumuluzo.
Namatovu agamba nti yalinda omwana obudde kutuuka kukunira nga Joan talabikako.
Yakubira muwala we eyali asomera e Kyambogo ng’amunenya obutasindika munne kudda waka ng’obudde bukyali.
Twesonyiwe yategeeza nnyina nga Joan bwe yali yavuddeyo edda ng’obudde bukyali nti era yamuwa 2,000/- ez’entambula n’ amuwerekera nako okuva ku yunivasite e Kyambogo n’amutuusa e Banda we yalinnyira takisi emutuusa mu kibuga olwo alinnye ezimuzza e Nabbingo.
AKUBA KU SSIMU
Twesonyiwe bwe yakuba ku ssimu Joan gye yali nayo, yagikwata kyokka yamutegeeza bwe yali awambiddwa nti era yali mu buzibu bwe yali tasuubira kuvaamu.
Bwe yamubuuza gy’ali yamutegeeza bw’atamanyiiyo nti kyokka yali alaba emiti emingi n’amutegeeza nti yali asuubira nti we yali Namasuba. Bino Twesonyiwe yabitegeeza nnyina Namatovu.
ABAWAMBI BAMUKUBIRA
Namatovu agamba nti teyaddamu kutereera kyokka essaawa zaali ziwera 5:00 (ez’ekiro) n’afuna essimu ez’okumukumu ng’omusajja azimukubira yeeyambisa essimu y’awaka Joan gye yagenda nayo.
Eyamukubira yamutegeeza nga bwe baali bawambye muwala we nti era baali beetaaga obukadde 2 okumuleka.
Baamukakasa nti bw’atazibaweereza ng’ayita ku nnamba y’essimu eyo, baali bagenda kumutta.
Namatovu agamba nti eyamukubira (kirabika) yakwasa Joan ssimu kuba yawulira eddoboozi lya Joan ng’akekejjana ate nga lyogerera wansi nnyo nga kirabika yali mu bulumi obutagambika.
Joan yali yeegayirira abasajja nti, ‘Oba mmami talina ssente, kale mukubire dadi ajja kuzibawa naye mundeke’. “Eddoboozi eryo lye nnasembayo okuwulira mu bulamu bwa Joan, lyannemera ku bwongo ne bwe mba obw’omu likomawo ennyiike n’ejula okunzita.
Nabakubira ne mbategeeza nga bwe nnalinawo emitwalo 30 ne mbeegayirira bamuleke ssente endala nzibasindikire enkeera.
Omusajja yanvuma eggambo n’antegeeza bw’atayagala busentesente era n’aggyako essimu. Ebyenda byantokota, ekitengo ne kingwira era ssaakomba ku mpeke ya tulo!
Eyo mu kinywambogo, omusajja yaddamu n’ankubira n’ambuuza ekingaana okukaaba kuba Joan yali amaze okumutta!
Era saddamu kuwulira ku ddoboozi lya Joan…,” bw’atyo Namatovu bw’abinyumya wakati mu kuttulukuka amaziga!
TAATA W’OMUGENZI
Godfrey Lwanga, kitaawe wa Joan agamba nti mukyala we yali Mpenja n’amukubira ssimu n’amutegeeza bwe yali afunye ssimu emutegeeza Joan bw’attiddwa.
Nayanguwa okutuuka e Nabbingo ne ntuukirira Poliisi y’e Nsangi kyokka olwo nange abazigu baali batandise okunkubira nga beeyambisa nnamba y’essimu 0784629610 nga baagala mbasindikire obukadde 2 bandagirire Joan we yali kuba baali bamukubye kalifoomu mungi.
Nasaba eyali DPC w’e Nsangi mu biseera ebyo ayitibwa Ssalamu kyokka n’ankugira okuzibawa.
Twasiiba ku muyiggo Poliisi n’enkakasa nti abatukubira baali ku mulongooti gw’e Namasuba.
Abawambi abamu baakubiranga mukyala wange ate abalala nga bankubira, nga boogera balambulukufu nti Joan bamaze okumutta.
OMULAMBO
Lwanga anyumya: Essaawa zaali 2:00 ku makya ga Ssande, DPC w’e Nsangi n’ankubira nti yali afunye amawulire okuva ku Poliisi y’e Katwe nti waliwo omulambo gw’omuwala ogwali gusangiddwa e Namasuba ne gutwalibwa mu ggwanika e Mulago.
Okutuuka mu ggwanika nga ku mulambo gw’omwana wange Joan kwe ndaba! Yali alabika nga yatulugunyizibwa nnyo nga tannattibwa.
Amagulu ge gombi gaali gamenyeddwa ate nga gasibiddwa wamu n’ekigoye.” Lipoota y’eddwaaliro yalaga nti Joan yali tasobezeddwaako kyokka yali atugiddwa mu ngeri ya kusikibwamu ddookooli!
Olususu ku ttama, ku kibegabega ne mu mugongo lwali luyubuse nga kirabika yakululwa ku ttaka ng’attiddwa oba nga tannattibwa. Lwanga agamba nti yatuusa omulambo mu maka ge e Ttega mu Nabbingo kyokka omutemu yeeyongera okumukubira nga bw’amwewaanirako nga bwe bamulazeeko ne bamutegeeza bwe bajja okumugema emputtu emutuusa okubamma obukadde 2, ssente entono zityo.
Agamba nti n’omulambo bwe gwali gukyali mu ddiiro baamukubira ne bamubuulira omuwendo gwa weema ezaali awaka, omuti gwa ovakkedo oguli awaka, nga bw’ayambadde kkooti enzirugavu, ng’awaka bwe waaliwo emmotoka ttaano n’ebirala ate nga byonna byali bituufu ekyalaga nti abatemu baali kumpi ddala.
Kw’olwo baakubira Namatovu ne bamutegeeza bw’ali ow’ebyobufuzi ky’agamba nti ye talina kibiina ky’awagira mu lwatu nti era ye ali ku gwa nnoni.
Lwanga yalaba abatemu bamwongera nnyiike, essimu n’agikwasa owa Poliisi era ne beeyongera okumukubira. Agamba nti baakuba ssimu okumala wiiki bbiri nga Joan amaze okuziikibwa nga bakozesa layini 0784629610.
ANI NNYINI SSIMU ENO?
Omusasi ono yalabye ku kiwandiiko kya kkooti ento ey’e Makindye. Kiraga nti nga wayise ennaku, Poliisi yakozesa obukugu n’ekwata buli eyalina akwate ku ssimu omwali layini eyo.
Omuwala Aisha Nakabugo ye yasookerwako n’aggalirwa ku Poliisi y’e Kibuye (Katwe) nga Poliisi ekizudde nti ye yali nnannyini nnamba y’essimu 0784629610 abatemu gye baakozesanga okukubira bazadde ba Joan.
Nakabugo yeewozaako nti: yava e Ssingo gy’azaalwa, takisi n’emuteeka mu ppaaka empya n’apangisa omwetissi amutuusize omugugu mu ppaaka enkadde afune ezimutuusa ewa muganda we e Kibuye.
Omwetissi olwateeka omugugu ku kibegabega yatandika kudduka nga bw’aweta obusonda mu bantu abateevuunya nga munyeera.
Munnassingo yawadaawadako okumugoba naye ng’akoowoola abombye! Bwatyo Nakabugo teyaddayo kukuba liiso ku mwetissi kyokka mu mugugu mwe mwali akasimu akaalimu layini 0784629610 eyamuzaalira ebitukula!
Omuyiggo gweyongera Poliisi n’ekwata Alosius Ssemanda n’akkiriza nti layini yali yiye kyokka yagifuna bwe yawaanyisa eyiye n’ey’omuntu gw’atamanyi gwe yasisinkana e Nakivubo.
Poliisi yakwata Ainebyona Juma Saidi n’agamba nti essimu yagigula ku Muhereza Asuman.
Asuman Muhereza bwe yakwatibwa yategeeza Poliisi nti ye yagifuna kuva ku muganda we Ainebyona Juma Saidi.
Ekiwandiiko kigenda mu maaso ne kinnyonnyola nti Kamada Mugabi yakkiriza bwe yatikkibwa omugugu eyagumutikka n’amubulako omugugu kwe kugutwala ku William Street, Umar Mwanje w’akolera.
Bwe baagusumulula ne basangamu essimu (eya layini 0784629610).
NABIGGYAMU ENTA
Lwanga agamba nti yeebuuza ensimbi ezitegekebwa mu bajeti y’eggwanga okugenda mu Poliisi kye zikola kuba tebalina yadde ekyuma ekiyinza okulumiriza azzizza omusango.
“Nalaba nga ntengejjera busa kuba si kyangu omuwaabi okusinga omusango gw’ettemu naddala nga ogwa muwala wange kuba gwetaaga obujulizi obutaliimu kubuusibwabuusibwa,” bwe yagambye.
Agamba nti bwe yabuuza aba Poliisi abaalaba ku mulambo gwa muwala we obujulizi bwe baali bagenda okukozesa mu kkooti nga tewali kye balina.
Agamba nti yakizuula nga okubiyingiramu kuba kweyongera nnaku naddala ng’abatemu kkooti Abatemu baatukubiranga essimu poliisi ne bwe yabangawo ebatadde bwatyo n’asalawo oba babata babate nga taliiyo.
Agamba nti Poliisi yaliyo e Mulago nga baggyayo omulambo kyokka tewali wadde ekipima ebinkumu ebyakwata ku Joan nga tannattibwa ebiyinza okugeraageranyizibwa n’eby’abakwate okuzuula oba ddala be batta omwana.
“Ng’oggyeeko abasibe okukwatibwa tewali kikakasa nti ddala be batta omwana wange ate nga omu ku bo eddoboozi twaliwulira nga lye ly’oyo yennyini eyatukubiranga ssimu kyokka wadde essimu yange yabeera n’abaserikale ba poliisi okumala wiiki nnamba ng’abatemu bagikubako, tewali yadde amaloboozi agaakwatibwa ku butambi!,” bwe yagambye.
Yagambye nti bwe yabuuza omupoliisi yamutegeeza ekitongole kya Poliisi bwe kitalina byuma nti, bya buseere bibeera mu nsi ziri ezaakula!
Ne kkooti yiiyo n’okutuusa kati tetutegeezanga bigenda mu maaso! Nabita, mpaawo magombe gazza.
MU KKOOTI
Namatovu, nnyina w’omugenzi yagambye nti okuva abasibe lwe baakwatibwa mu March wa 2014 baasibirwa mu kkomera ly’e Luzira. Ne bavunaanibwa kkooti ento e Makindye ku nnamba MAK /00/AA/52/2014.
Nga October 10, 2014 kkooti yabasindika mu Kkooti Enkulu kyokka tebaategeezebwa kkooti nkulu ki gye gwaweerezebwa. Agamba nti abasibe abo mu kusooka baali tebamumanyi nti y’azaala omugenzi.
Agamba nti lumu (Namatovu) yali mu kkooti n’awulira ng’omu ku basibe abo akuutira mukyala we obutaddamu kukozesa “layini” ya ssimu gy’alowooza nti y’emu ku bbiri ze baakozesanga mu biseera we battira Joan kyokka ne gw’ategeeza yamubula era tamanyi oba abasibe baateebwa.
Alumiriza nti eddoboozi eryabakubira essimu nga libasaba ssente n’okubategeeza bwe basse omwana waabwe ly’omu kw’abo abaakwatibwa.
Namatovu agamba nti yabuuza Nyanzi Macrine Gladys , omuwaabi wa kkooti ento e Makindye ekiddako kuba wadde yali ategedde nti gugenze mu kkooti Enkulu, kyokka teyamanyisibwa gy’etuula kuba kkooti enkulu zituula mu bifo bya njawulo.
Namatovu agamba nti yamutegeeza nti yali wa kumanyisibwa mu bwangu. Kyokka okuva mu October wa 2014 okutuusa kati talina kye yali ategeezeddwa era essuubi lyabaggwaamu.
KKOOTI
Nnamba y’omusango MAK /00/AA/52/2014 bwe yakebeddwa mu ofiisi ewandiika emisango ku kkooti e Makindye okuzuula eby’omusango gw’okutta Joan Namazzi gye byakoma , nnategeezeddwa nti emisango gyonna egya nnaggomola egiva mu kkooti ento (ey’e Makindye) ne gisindikibwa mu kkooti Enkulu gitwalibwa mu kkooti y’e Kampala.
Ku kkooti Enkulu, omuwandiisi w’emisango egya nnaggomola Emmanuel Baguma yandaze ebiwandiiko ng’omusango guno gwayingizibwa mu biwandiiko bya kkooti enkulu nga October 27, 2014 ne guweebwa nnamba HCT -00-CR-0276-2014 era ne gukwasibwa omulamuzi Alividza Elizabeth Jane nga October 30, 2014.
Guliko abavunaanwa bataano: Aloysius Ssemanda 27 (musiizi wa langi e Bulenga), Kamada Mugabi 18, Asuman Muhereza 27 w’e Kasubi, Juma Said Ainebyona 26 w’e Lubaga, ne Umar Mwanje 43 w’e Kasubi.
Wabula olukalala olulaga entuula za kkooti lwe nnalagiddwa, tekwabadde lutuula lwonna abasibe bano lwe baali baleeteddwa mu kkooti!
Bwe yabuuziddwa ekivaako abasibe okulwa mu kkomera nga tebaleeteddwa mu kkooti yagambye nti kino oluusi kisinziira ku balamuzi ababa balina emisango emingi.
Ku musango oguvunaanibwa abatta Joan yagambye nti abasibe mu kkomera e Luzira gyebali.


c: text/html

text:
ESSUULA EY’EKKUMI N’OMUNAANA
Kinneetaagisa Okwewaayo eri Katonda n’Okubatizibwa?
1. Kiki ky’oyinza okuba ng’olowoozaako oluvannyuma lw’okusoma akatabo kano?
AKATABO kano kakuyambye okumanya ebintu bingi, gamba nga, ekisuubizo kya Katonda eky’obulamu obutaggwaawo, ekyo ekituuka ku muntu ng’afudde, n’essuubi ery’okuzuukira. (Omubuulizi 9:5; Lukka 23:43; Yokaana 5:28, 29; Okubikkulirwa 21:3, 4) Oyinza okuba nga kati ogenda mu nkuŋŋaana z’Abajulirwa ba Yakuwa era ng’okkiriza nti basinza Katonda mu ngeri entuufu. (Yokaana 13:35) Ate era oyinza okuba nga kati ofunye enkolagana ey’oku lusegere ne Yakuwa, era ng’oyagala okumuweereza. Kati oyinza okuba nga weebuuza nti, ‘Kiki kye nsaanidde okukola okusobola okuweereza Katonda?’
2. Lwaki omusajja Omwesiyopiya yali ayagala okubatizibwa?
2 Ekyo kye kintu omusajja Omwesiyopiya eyaliwo mu kyasa ekyasooka kye yali alowoozaako. Nga wayiseewo ekiseera oluvannyuma lwa Yesu okuzuukizibwa, omuyigirizwa wa Yesu ayitibwa Firipo yabuulira omusajja oyo. Firipo yamuyamba okukitegeera nti Yesu ye yali Masiya. Ebyo omusajja oyo Omwesiyopiya bye yayiga byamukwatako nnyo era amangu ago n’agamba nti: “Laba! Amazzi gaago; kiki ekiŋŋaana okubatizibwa?”—Ebikolwa 8:26-36.
3. (a) Kiragiro ki Yesu kye yawa abagoberezi be? (b) Omuntu asaanidde kubatizibwa atya?
3 Bayibuli ekiraga bulungi nti bw’oba oyagala okuweereza Yakuwa, oba olina okubatizibwa. Yesu yagamba abagoberezi be nti: “Mufuule abantu b’omu mawanga gonna abayigirizwa, nga mubabatiza.” (Matayo 28:19) Yesu kennyini yatuteerawo ekyokulabirako ng’abatizibwa. Yesu tebaamuyiwaako buyiyi mazzi ku mutwe, wabula yannyikibwa yenna mu mazzi. (Matayo 3:16) Ne leero, Omukristaayo bw’aba abatizibwa, ateekeddwa okunnyikibwa yenna mu mazzi.
4. Bw’obatizibwa kiba kiraga ki?
4 Bw’obatizibwa, kiraga abalala nti oyagala okubeera mukwano gwa Katonda era nti oyagala okumuweereza. (Zabbuli 40:7, 8) N’olwekyo, oyinza okuba nga weebuuza nti, ‘Kiki kye nsaanidde okukola okusobola okubatizibwa?’
OKUMANYA N’OKUKKIRIZA
5. (a) Kiki ky’olina okukola nga tonnaba kubatizibwa? (b) Lwaki kikulu nnyo okubaawo mu nkuŋŋaana z’Abajulirwa ba Yakuwa?
5 Nga tonnaba kubatizibwa, olina okusooka okumanya Yakuwa ne Yesu. Kino watandika okukikola bwe watandika okuyiga Bayibuli. (Soma Yokaana 17:3.) Naye tolina kukoma ku ekyo. Bayibuli egamba nti olina “okujjuzibwa okumanya okutuufu” okukwata ku ebyo Yakuwa by’ayagala. (Abakkolosaayi 1:9) Enkuŋŋaana z’Abajulirwa ba Yakuwa zijja kukuyamba okuba n’enkolagana ey’oku lusegere ne Yakuwa. Eyo y’emu ku nsonga enkulu eyandikuleetedde okubaawo mu nkuŋŋaana ezo obutayosa.—Abebbulaniya 10:24, 25.
6. Olina kuba ng’omanyi ebintu byenkana wa mu Bayibuli nga tonnaba kubatizibwa?
6 Kya lwatu nti Yakuwa takusuubira kuba ng’omanyi ebintu byonna ebiri mu Bayibuli nga tonnaba kubatizibwa, era nga bwe yali tasuubira musajja Omwesiyopiya okuba ng’amanyi ebintu byonna nga tannaba kubatizibwa. (Ebikolwa 8:30, 31) Tujja kweyongera okuyiga ebikwata ku Katonda emirembe gyonna. (Omubuulizi 3:11) Naye nga tonnaba kubatizibwa, olina okuba ng’omanyi enjigiriza za Bayibuli ezisookerwako era ng’ozikkiririzaamu.—Abebbulaniya 5:12.
7. Oganyuddwa otya mu kuyiga Bayibuli?
7 Bayibuli egamba nti: “Awatali kukkiriza tekisoboka kusanyusa Katonda.” (Abebbulaniya 11:6) N’olwekyo, olina okuba n’okukkiriza nga tonnaba kubatizibwa. Bayibuli etutegeeza nti abamu ku bantu abaali mu kibuga ky’e Kkolinso bwe baawulira ebyo abagoberezi ba Yesu bye baali bayigiriza, ‘bakkiriza era ne babatizibwa.’ (Ebikolwa 18:8) Mu ngeri y’emu, okuyiga Bayibuli kikuyambye okukkiririza mu ebyo Katonda by’asuubizza okutukolera mu biseera eby’omu maaso ne mu ssaddaaka ya Yesu etusobozesa okulokolebwa okuva mu kibi n’okufa.—Yoswa 23:14; Ebikolwa 4:12; 2 Timoseewo 3:16, 17.
BUULIRA ABALALA AMAZIMA AGALI MU BAYIBULI
8. Kiki ekinaakukubiriza okubuulira abalala ku ebyo by’oyize?
8 Bw’oneeyongera okuyiga Bayibuli, era n’olaba engeri by’oyiga gye bikuganyulamu, okukkiriza kwo kujja kweyongera okunywera. Ojja kwagala okubuulira abalala ku ebyo by’oyiga. (Yeremiya 20:9; 2 Abakkolinso 4:13) Naye baani b’onoobulira?
9, 10. (a) Baani b’oyinza okubuulirako by’oyize? (b) Kiki ky’osaanidde okukola bw’oba oyagala okutandika okubuulira awamu n’ekibiina?
9 Ebyo by’oyiga oyinza okubibuulirako abo b’obeera nabo, mikwano gyo, baliraanwa bo, oba b’okola nabo, naye osaanidde okukikola mu ngeri ey’ekisa era ey’okwagala. Oluvannyuma lw’ekiseera, ojja kuba osobola okutandika okubuulira awamu n’ekibiina. Bw’onooba oyagala okutandika okubuulira n’ekibiina, ojja kutegeeza oyo akuyigiriza Bayibuli. Oyo akuyigiriza Bayibuli bw’anaaba akiraba nti otuukiriza ebisaanyizo, kwe kugamba, ng’obulamu bwo obutambuliza ku misingi gya Bayibuli, ajja kutegeeza abakadde, era abakadde babiri ab’omu kibiina kyo bajja kwogerako naawe ng’oli wamu naye.
10 Biki ebinaayogerwako nga musisinkanye abakadde? Abakadde bajja kwogera naawe balabe obanga otegeera bulungi enjigiriza za Bayibuli ezisookerwako era obanga ozikkiririzaamu. Bajja kulaba obanga weeyisa mu ngeri etuukagana n’ebyo Bayibuli by’egamba, era obanga ddala oyagala okubeera omu ku Bajulirwa ba Yakuwa. Kijjukire nti abakadde bafaayo nnyo ku bonna abali mu kibiina, era naawe bakufaako, n’olwekyo totya kwogera nabo. (Ebikolwa 20:28; 1 Peetero 5:2, 3) Abakadde bwe banaamala okwogera naawe, bajja kukutegeeza obanga otuukiriza ebisaanyizo by’okubuulira awamu n’ekibiina.
11. Lwaki kikulu nnyo okukola enkyukakyuka ezeetaagisa nga tonnaba kutandika kubuulira awamu n’ekibiina?
11 Abakadde bayinza okukutegeeza nti okyalina enkyukakyuka ze weetaaga okukola okusobola okutandika okubuulira awamu n’ekibiina. Lwaki kiba kikulu nnyo okukola enkyukakyuka ezo? Kubanga bwe tuba tubuulira abalala ebikwata ku Katonda, tuba tukiikirira Yakuwa. N’olwekyo, tulina okuba nga tweyisa mu ngeri emuweesa ekitiibwa.—1 Abakkolinso 6:9, 10; Abaggalatiya 5:19-21.
OKWENENYA N’OKUKYUKA
12. Lwaki abantu bonna beetaaga okwenenya?
12 Waliwo ekintu ekirala ky’oteekwa okukola nga tonnaba kubatizibwa. Omutume Peetero yagamba nti: “N’olwekyo, mwenenye, mukyuke, ebibi byammwe bisangulwe.” (Ebikolwa 3:19) Okwenenya kitegeeza ki? Kitegeeza okunakuwalira ekibi kyonna kye tuba tukoze. Ng’ekyokulabirako, singa obadde weenyigira mu bikolwa eby’obugwenyufu, oba olina okwenenya. Kyokka ne bw’oba ng’obadde ofuba okukola ekituufu, era kikwetaagisa okwenenya, kubanga ffenna tuli boonoonyi era tusaanidde okusaba Katonda atusonyiwe.—Abaruumi 3:23; 5:12.
13. ‘Okukyuka’ kitegeeza ki?
13 Okunakuwalira ebibi bye wakola kimala? Nedda. Omutume Peetero yagamba nti olina ‘n’okukyuka.’ Kino kitegeeza nti olina okuleka ebintu byonna ebibi by’obadde okola n’otandika okukola Katonda by’ayagala. Ng’ekyokulabirako, kuba akafaananyi ng’oli ku lugendo ogenda mu kifo ekimu ky’otatuukangamu. Kyokka oluvannyuma lw’ekiseera, okizuula nti ekkubo ly’okutte kkyamu. Kiki ky’okola? Awatali kubuusabuusa okyuka n’okwata ekkubo ettuufu. Mu ngeri y’emu, bw’oneeyongera okuyiga Bayibuli, ojja kukiraba nti waliwo emize egimu gye weetaaga okuleka. Beera mwetegefu ‘okukyuka,’ kwe kugamba, okukola enkyukakyuka ezeetaagisa, otandike okukola Katonda by’ayagala.
WEEWEEYO ERI KATONDA
14. Weewaayo otya eri Katonda?
14 Ekintu ekirala ekikulu ky’olina okukola nga tonnabatizibwa kwe kwewaayo eri Yakuwa. Weewaayo eri Yakuwa okuyitira mu kusaba. Bw’oba osaba Yakuwa weeyama nti ojja kusinza ye yekka era nti okukola by’ayagala ky’ojja okutwala ng’ekintu ekisingirayo ddala obukulu mu bulamu bwo.—Ekyamateeka 6:15.
15, 16. Kiki ekikubiriza omuntu okwewaayo eri Katonda?
15 Okweyama okuweereza Yakuwa yekka kiringa omuntu bwe yeeyama nti ajja kubeera n’omuntu gw’ayagala obulamu bwe bwonna. Lowooza ku musajja n’omukazi aboogerezeganya. Omusajja bwe yeeyongera okumanya ebikwata ku mukazi, yeeyongera okumwagala era n’asalawo okumuwasa. Wadde ng’okuwasa buba buvunaanyizibwa bwa maanyi, omusajja oyo asalawo okuwasa omukazi oyo olw’okuba amwagala.
16 Bwe weeyongera okuyiga ebikwata ku Yakuwa, weeyongera okumwagala era n’okuba omumalirivu okukola kyonna ekisoboka okumuweereza. Kino kijja kukuleetera okumutuukirira mu kusaba weeyame okumuweereza. Bayibuli egamba nti buli ayagala okuba omugoberezi wa Yesu alina ‘okulekera awo okwetwala yekka.’ (Makko 8:34) Ekyo kitegeeza ki? Kitegeeza nti olina okukulembeza Katonda by’ayagala mu bulamu bwo. Ebyo Yakuwa by’ayagala bikulu nnyo okusinga ebyo ggwe by’oyagala n’ebiruubirirwa byo.—Soma 1 Peetero 4:2.
TOTYA NTI OJJA KULEMERERWA
17. Lwaki abantu abamu tebeewaayo eri Yakuwa?
17 Abantu abamu tebaagala kwewaayo eri Yakuwa, olw’okuba batya nti bajja kulemererwa okutuukiriza obweyamo obwo. Batya nti bajja kulemererwa okukola Yakuwa by’ayagala, oba bayinza okuba nga balowooza nti bwe baba tebeewaddeeyo eri Yakuwa, Yakuwa tajja kubavunaana olw’ebyo bye bakola.
18. Kiki ekinaakuyamba obutatya kwewaayo eri Yakuwa?
18 Okwagala Yakuwa kujja kukuyamba obutatya kwewaayo gy’ali. Olw’okuba omwagala, ojja kukola kyonna ekisoboka okutuukiriza obweyamo bwo. (Omubuulizi 5:4; Abakkolosaayi 1:10) Tojja kulowooza nti kizibu nnyo okukola Yakuwa by’ayagala. Omutume Yokaana yagamba nti: “Okwagala Katonda kitegeeza okukwata ebiragiro bye; era ebiragiro bye tebizitowa.”—1 Yokaana 5:3.
19. Lwaki tewanditidde kwewaayo eri Yakuwa?
19 Tolina kubeera ng’otuukiridde okusobola okwewaayo eri Yakuwa. Tatusuubira kukola bye tutasobola. (Zabbuli 103:14) Ajja kukuyamba okukola by’ayagala. (Isaaya 41:10) Weesige Yakuwa n’omutima gwo gwonna, ajja ‘kutereeza amakubo go.’—Engero 3:5, 6.
OKWATULA MU LUJJUDDE OKUKKIRIZA KWO
20. Bw’omala okwewaayo eri Katonda, kiki ky’oddako okukola?
20 Owulira nga kati otuukiriza ebisaanyizo eby’okwewaayo eri Yakuwa? Bw’omala okwewaayo eri Yakuwa, ekiddako kwe kubatizibwa.
21, 22. Oyinza otya ‘okwatula mu lujjudde’ okukkiriza kwo?
21 Bw’oba omaze okwewaayo eri Yakuwa era ng’oyagala kubatizibwa, tegeeza oyo akwanaganya akakiiko k’abakadde mu kibiina ky’olimu. Ajja kukola enteekateeka abakadde babeeko ebibuuzo bye bakubuuza ebikwata ku njigiriza za Bayibuli ezisookerwako. Abakadde abo bwe banaalaba nti otuukiriza ebisaanyizo eby’okubatizibwa, bajja kukutegeeza nti osobola okubatizibwa ku lukuŋŋaana olunene olunaddako. Ku lukuŋŋaana olwo, wajja kubaawo omwogezi annyonnyola amakulu g’okubatizibwa. Oluvannyuma omwogezi oyo ajja kubuuza abo abanaaba bagenda okubatizibwa ebibuuzo bibiri. Bw’onoddamu ebibuuzo ebyo ojja kuba ‘oyatudde mu lujjudde’ okukkiriza kwo.—Abaruumi 10:10.
22 Oluvannyuma ojja kubatizibwa ng’onnyikibwa mu mazzi. Okubatizibwa kwo kujja kulaga abantu abalala nti weewaddeyo eri Yakuwa era nti ofuuse omu ku Bajulirwa ba Yakuwa.
OKUBATIZIBWA KULINA MAKULU KI?
23. Kitegeeza ki okubatizibwa “mu linnya lya Kitaffe, n’ery’Omwana, n’ery’omwoyo omutukuvu”?
23 Yesu yagamba nti abagoberezi be bandibatiziddwa “mu linnya lya Kitaffe, n’ery’Omwana, n’ery’omwoyo omutukuvu.” (Soma Matayo 28:19.) Ebigambo ebyo bitegeeza ki? Bitegeeza nti oyo agenda okubatizibwa aba ategeera bulungi obuyinza bwa Yakuwa n’ekifo Yesu ky’alina mu kutuukiriza ekigendererwa kya Katonda era n’engeri Katonda gy’akozesaamu omwoyo gwe omutukuvu okutuukiriza by’ayagala.—Zabbuli 83:18; Matayo 28:18; Abaggalatiya 5:22, 23; 2 Peetero 1:21.
24, 25. (a) Okubatizibwa kulina makulu ki? (b) Kiki kye tujja okulaba mu ssuula esembayo?
24 Okubatizibwa kulina makulu ki? Bw’onnyikibwa mu mazzi, kiba kitegeeza nti ofudde ku bikwata ku mpisa zo ez’edda, kwe kugamba, nti ozirese. Bw’ova mu mazzi, oba otandise obulamu obuggya obw’okukola Katonda by’ayagala. Ekyo kiba kiraga nti ogenda kuweereza Yakuwa obulamu bwo bwonna. Kijjukire nti oba teweewaddeeyo eri muntu yenna, eri ekibiina, oba eri omulimu, wabula oba weewaddeyo eri Yakuwa.
25 Bwe weewaayo eri Katonda, kijja kukusobozesa okuba n’enkolagana ey’oku lusegere naye. (Zabbuli 25:14) Naye kino tekitegeeza nti omuntu bw’abatizibwa mu buli ngeri aba ajja kulokolebwa. Omutume Pawulo yagamba nti: “Mweyongere okukolerera obulokozi bwammwe nga mutya era nga mukankana.” (Abafiripi 2:12) Okubatizibwa eba ntandikwa butandikwa. Naye oyinza otya okusigala ng’olina enkolagana ey’oku lusegere ne Yakuwa? Essuula esembayo mu katabo kano ejja kuddamu ekibuuzo ekyo.

robotstxt: allowed

filter: keep


text:
Kim Jong-un ow’emyaka 33 yakuluumuludde buli kika ky’okulwanyisa ekya North Korea okuviira ddala ku bimotoka ebirwanyisa, ttanka ennwaanyi, amaato amalwanyi, n’emizinga egy’emuddumu emingi ne bisimbibwa ku nsalo ey’omu bukiika kkono ku lubalama lwa Korea Peninsula oluyitibwa Wonsan.
Ku by’okulwanyisa bino, Kim Jong-un kwe yagasse abajaasi be nga 1000 abasingayo obutendeke ne bageegeenya ng’abali mu lutalo ne balyooka basumulula emmundu wakati mu kududuma kw’emizinga, okubwatuka kwa bbomu ne mizayirookuwandagala.
Okwekezaamu kuno kwakoleddwa ku ssaawa nga 11 nga bukya kyokka omuliro ogwavudde mu mizinga, ttanka n’ebyokulwanyisa ebirala gwakubye ekitangaala mu kifo ekya Wonsan ng’oyinza okulowooza nti omusana gwabadde gwememula.
Kim Jong-un yalambudde abajaasi n’ebyokulwanyisa oluvannyuma lw’okwegezaamu era yavuddewo amatidde n’enteekateeka yaabwe nnaddala ku ngeri gye baayolesezzaamu okukuba emmeeri za Amerika zi luvookwaya ze yagambye nti ze zisinga okwewaanya Trump.
North Korea okwekaaliisa waabadde waakayita olunaku lumu ng’abajaasi ba Amerika ab’ekibinja ekya Navy SEALS baakamala okwegezaamu n’abajaasi ba South Korea ku ngeri gye basobola okulumba North Korea ne bagifutiza mu ssaawa mbale, ssinga Amerika esalawo okulumba.
Okwegezaamu kw’abajaasi ba Amerika n’aba South Korea kwakoleddwa mu nkambi ya Amerika ey’omu South Korea eyitibwa ‘Seungjin fire training field’ mu kitundu ky’e Pocheon, okumpi n’ensala ya South Korea ne North Korea.
Okumanya ng’okwegezaamu kwa North Korea kwabadde kukambwe, abajaasi bakira bakozesa emmundu n’amasasi ebyadda era omu ku bajaasi ba South korea katono alusuulemu akaba, essasi bwe lyamuyusizza okutu.
Enjuyi zombi okwekaalisa kwaddiridde ekibinja ky’Emmeeri ennwaanyi luvookwaya n’Emmeeri zi Lubbira eza Amerika okutuuka mu kitundu ekya Korean peninsula nga kati zirinda kiragiro kya Trump.
Ekibinja ky’Emmeeri ezo ekiyitibwa ‘Armada’, kyavudde mu Gguyanja Pacific we zigumba buloijo ne ziseeyeeya okwolekera Korean Peninsula okugumba ku nsalo ya n’e North Korea , Trump n’alaalika North Korea nti mu Armada kwe bagenda okukitegeerera nti Amerika ekulemberwa Trump tesaagirwako.
Trump nga tannasisinkana ababaka aba Senate, yategeezezza nti Armada zimaze okutuuka mu kifo wennyini w’azaagala , kati ensi egenda kutegeera nti Armada kamu ku bubonero akagala obwa kirimaanyi bwa Amerika.
Ekibinja ky’emmeeri ezo kuliko obwaguuga bw’emmeeri eriko ebisaawe bw’ennyonnyi ennwaanyi ezisukka mu 50, emmeeri ezikuba Mizayiro ez’amaanyi ga Nukiriya ezisinga amaanyi wansi w’enjuba, kuliko emmeeri lubbira ezisobola okukuba ensi nga North Korea ne zigisumulayo mu ttaka buli kiramu ne kiziikibwa mu ffuuka nga 80.
Ezimu ku mmeeri ennwaanyi ziruvookwaya eziri mu kibinja ekya ‘Armada’, kuliko, Emmeeri ey’ez’omulembe ne Tikinologiya omupya okuli: USS Carl Vinson, Nimitz-class aircraft supercarrier, Emmeeri obwaguuga bbiri eziyitibwa “Guided-missile Destroyers ne ‘Guided-missile cruiser ne Lubbira eyitibwa USS Michigan ng’eno epakiddwamu Mizayiro 164 eza Nukiriya eziyitibwa Tomahawks.
Trump eggulo yasinkanye ababaka aba Palamenti ya Amerika ‘Senate’ n’abayitiramu ku nteekateeka z’alina ez’okugolola North Korea ettumba.


text:
Eyaliko Meeya wa Kampala, pulezidenti General wa Democratic Party era omubaka wa palamenti, John Ssebaana Kizito afudde.
Ssebaana afudde nkya ya leero ku ddwaliro e Nakasero gyeyaddusibwa kumpi ssabiti bbiri emabega, oluvanyuma lw’okusanyalalaoba Stroke.
Ssebaana omu ku baludde ennyo mu byobufuzi bya Uganda wamu n’ebyobusuubuzi, ayogeddwako abantu abenjawulo, nga omuntu abadde tava ku mulamwa ate ayagala ennyo eggwanga lye .
Obwakabaka bwa Buganda nabwo bumukungubagidde.
Posted 11 hours 32 min ago..
Posted 12 hours 14 min ago..


text:
Chapter 7
1 Abantu tebalina lutalo ku nsi? N'ennaku zaabwe tezifaanana nnaku z'oyo akolera empeera?
2 Ng'omuddu ayaayaanira ennyo ekisiikirize, Era ng'oyo akolera empeera bw'asuubira empeera ye:
3 Bwe ntyo nange bwe mmazibwa emyezi egitaliiko kye gigasa, N'ebiseera eby'ekiro ebinkooya byanteekerwawo.
4 Bwe ngalamira ne njogera nti Naayimuka ddi? naye ekiro kirwawo; Era nsula nneekubiira okukeesa obudde.
5 Omubiri gwange gwambadde envunyu n'amafunfugu; Eddiba lyange liziba ne litulika nate.
6 Ennaku zange ziwulukuka mangu okusinga obutanta bw'omulusi w'engoye, Era ziggwaawo awatali ssuubi.
7 Woowe, jjukira ng'obulamu bwange mpewo: Amaaso gange tegakyalaba nate birungi.
8 Eriiso ly'oyo andaba terikyandaba nate: Amaaso go galiba ku nze, naye nga siriiwo.
9 Ekire nga bwe kiggwaawo ne kibula, Bw'atyo n'oyo akka mu magombe taalinnyenga kuvaayo.
10 Taddenga nate mu nnyumba ye, So n'ekifo kye tekiimumanyenga nate.
11 Kyennaava nnema okuziyiza akamwa kange; Naayogeza obubalagaze bw'omwoyo gwange; Neemulugunyisa obuyinike bw'emmeeme yange.
12 Nze nnyanja, oba lukwata, N'okussaako n'onzisaako abankuuma?
13 Bwe njogera nti Ekitanda kyange kinansanyusa, Ekiriri kyange kinaawummuza okwemulugunya kwange;
14 Kale n'olyoka ontiisa n'ebirooto, N'onkanga n'okwolesebwa:
15 Emmeeme yange n'okweroboza ne yeeroboza okutugibwa, N'okufa okusinga amagumba gange gano.
16 Ntamiddwa obulamu bwange; saagala kuba mulamu ennaku zonna: Ndeka; kubanga ennaku zange teziriimu.
17 Omuntu kye kiki, ggwe okumukuza, Era ggwe okumussaako omwoyo gwo.
18 N'okumujjira buli nkya, N'okumukema buli kaseera?
19 Olituusa wa obutanziyangako maaso, N'obutandekanga okumala okumira amalusu gange?
20 Oba nga nnyonoonye, nkukola ki ggwe, ggwe alabirira abantu? Kiki ekyakunteesaawo okuba sabbaawa gy'oli, N'okuzitowa ne nneezitoowerera nze nzekka?
21 Era kiki ekikulobera okusonyiwa okusobya kwange n'okuggyawo obutali butuukirivu bwange? Kubanga kaakano naagalamira mu nfuufu; Naawe olinnoonyeza ddala, naye nze nga siriiwo.


text:
BADDEREEVA ba lukululana beemulugunyirizza abakungu b'ekitongole kya UNRA olw'abakozi baabwe ababayisa obubi.
Bagamba nti abamu ku bakozi ba UNRA abakola ku minzaani ezipima abatisse akabindo tebakimanyi nti bali mu busuubuzi, babawa ebibonerezo eby’okubalemesa, oluusi mu bukyamu.
Abamu ku baddereeva abalina mmotoka ezaabadde zikwatiddwa ku minzaani e Luweero beeyambisizza omukisa gw'akulira ekitongole kino Allen Kagina okukyalayo ne bamulaga ebizibu bye bayitamu.
Mw. Mike Wanyama eyabadde avuga mmotoka ng'atisse ebyamaguzi okuva mu Kampala okudda ku nsalo ya Uganda ne South Sudan yagambye nti mmotoka ye ekika kya Fuso nnamba UAM 180N yakwatibwa ku Ssande ewedde wabula kkooti n'emusalira engassi ya mitwalo 10.
“ Bwe nava mu kkooti, napangisa mmotoka endala okuva mu Kampala okutikka obuzito obwa ttani 7 obwali buyiseemu ng'etteeka bwe ligamba wabula abakozi ba UNRA ne bagaana nti kkooti yampeesa engassi ntono nnyo,” Wanyama bwe yategeezezza Kagina.
Wanyama yeemulugunyizza nti wadde emmotoka baagitadde, naye ebyokunywa bye yabadde atwala byayononese kuba byefumbye olw’akasana akangi ennaku zino.
Isma Makanga, ddereeva wa loole yagambye nti akulira minzaani y’e Luweero yamuyimiriza nga yaakamala okupimibwa n'alagira mmotoka ye eddemu epimibwe wabula ye (akulira minzaani) n’asigala nga yeebase mu mmotoka ye eya buyonjo okumala ekiseera nga tafuddeeyo kumanya nti bali mu busuubuzi.
Mw. Kaweesa okuva mu kibiina ekigatta baddereeva ba loole ekya Regional Lorry Drivers and Transporters Association (RLDTA) yagambye nti wakyaliwo obuzibu wakati w'abakozi ku minzaani ne baddereva obwagala okulongoosa ssaako empima ya minzaani eteri nnambulukufu, Muky. Allen Kagina, akulira UNRA yagambye nti bamaze okugula minzaani ezitambuzibwa ku mmotoka za bukadde 160 zonna wamu nga tebasuubira baddereeva kuddamu kuzeemulugunyaako.
Yagambye nti minzaani zino zigenda kuyamba okukwata mmotoka naddala ez'omusenyu ezeebalama minzaani ezitava mu kifo ezassibwa ku nguudo ez'enjawulo nga basalawo okuyita mu buwunjuwunju.
Yagambye nti UNRA ekyagenda mu maaso n'okunoonyereza ku baddereeva kye bagamba nti minzaani tezikwatagana kuba etteeka lyassaako ebitundu 5 ku 100 ku buzito obuba buyiseemu okuba nga tebubalibwa.
Yagambye nti bagenda kukola ennongoosereza mu tteeka erifuga ebidduka n'okulwanyisa obubenje erya 1998 nga lye lifuga ne minzaani ku nguudo basseemu akawaayiro k'engassi eya kagwirawo kitaase baddereeva obuzibu bw'okugenda mu kkooti.
"Twapimye mmotoka ez'enjawulo ne minzaani ne tusanga nga waliwo okukyukakyuka mu buzito wabula kino kiba kisuubirwa,” bwe yagambye.
Muky. Kagina yatutte bayinginiya e Katuugo ku lw’e Nakasongola ne bapima ne bakakasa nti ddala oluguudo mu kitundu kino lufunda.
Wano tewaggwa bubenje bwa mmotoka ennene. Oluguudo lwasangiddwa nga lwa mmita mukaaga, sso ng’enguudo endala ezisinga za mmita musanvu.
Mw. Willy Katende, Ssaabawandiisi w'ekibiina ekigatta baddereeva ba bbaasi ekya Uganda Bus Drivers and Allied Association (UBDAA) yagambye nti poliisi y'ebidduka enoonyereza ku bubenje yandibadde nneesimbu ku kunooyereza kwayo kuba e Katuugo tebuggwaawo.
ETTEEKA LYA MINZANI
Etteeka lya minzaani (Weighbridge Regulation lyayisibwa mu 2010 wansi w'etteeka erifuga ebidduka erya 1998.
Etteeka lissa ekkomo ku buzito bwa ttani 56 nga kuno ogasseeko obuzito bwa mmotoka n'obw’ebyamaguzi.
Etteeka liwa obuzito obutasukka ttani 10 ku akizolo z'emabega ate ttani munaana ku akizolo okuli siteeringi ya mmotoka.
Liragira obuzito obuba busangiddwa nga buyiseemu butikkulwe bussibwe ku mmotoka endala oluvannyuma lwa ddereeva okuwa engassi.
Etteeka likwata obuzito obuba busukkulumye mw’obwo obukkirizibwa eri buli kidduka n'okuzito obuba bususse obwa buli akizolo wabula nga UNRA ekwasisa buzito bwa wamu oluvanuyuma lwa baddereeva okwekubira enduulu nti ebyamaguzi biseeseetuka okuva ku akizolo emu okudda ku ndala naddala mu binnya ne mu bikko oba ku busozi.


text:
Olugero 38: Abakessi 12
TUNUULIRA ebibala abasajja bano bye basitudde. Weetegereze obunene bw’ekirimba ekyo eky’ezabbibu. Kyetaagisa abasajja babiri okukisitulira ku muti. Era laba ettiini n’amakomamawanga. Ebibala bino ebirungi bivudde wa? Bivudde mu nsi y’e Kanani. Jjukira nti, Kanani ye nsi Ibulayimu, Isaaka ne Yakobo gye baabeerangamu. Naye olw’enjala eyaliyo, Yakobo, awamu n’amaka ge, baasengukira mu Misiri. Kaakati, nga wayiseewo emyaka nga 216, Musa akulembedde Abaisiraeri okuddayo mu Kanani. Batuuse mu ddungu mu kifo ekiyitibwa Kadesi.
Abantu ababi babeera mu nsi ya Kanani. N’olwekyo, Musa asindikayo abakessi 12, era n’abagamba: ‘Muzuule omuwendo gw’abantu ababeerayo, n’amaanyi gaabwe bwe gali. Muzuule obanga ettaka lyayo ddungi okusimbako ebintu. Era mutuleeterayo ku bibala ebiriyo’.
Abakessi bwe bakomawo e Kadesi, bategeeza Musa: ‘Ensi nnungi nnyo.’ Era okukikakasa, balaga Musa ebimu ku bibala bye baleese. Naye 10 ku bakessi abo bagamba: ‘Abantu ababeerayo banene nnyo era ba maanyi. Tujja kuttibwa singa tugezaako okutwala ensi eyo.’
Abaisiraeri batya nnyo bwe bawulira bino. ‘Kyandisinzeeko singa twafiira e Misiri oba okufiira wano mu ddungu,’ bwe batyo bwe bagamba. ‘Tujja kuttibwa mu lutalo, era bakazi baffe n’abaana baffe bajja kuwambibwa. Tulonde omukulembeze omuppya adde mu kifo kya Musa, tuddeyo e Misiri!’
Naye ababiri ku bakessi beesiga Yakuwa, era bagezaako okukkakkanya abantu. Bayitibwa Yoswa ne Kalebu. Bagamba: ‘Temutya. Yakuwa ali naffe. Kijja kuba kyangu okutwala ensi.’ Naye abantu tebawuliriza n’akamu. Baagala n’okutta Yoswa ne Kalebu.
Kino kinyiiza nnyo Yakuwa, era agamba Musa: ‘Tewali n’omu ku bantu aweza emyaka 20 n’okusingawo ajja okuyingira mu nsi y’e Kanani. Baalaba ebyamagero bye nnakola e Misiri ne mu ddungu, naye era tebanneesiga. N’olwekyo bajja kubeera mu ddungu emyaka 40 okutuuka omuntu asembayo bw’alifa. Yoswa ne Kalebu be bokka abajja okuyingira mu nsi y’e Kanani.’
Okubala 13:1-33; 14:1-38.
Ebibuuzo
- Mu kifaananyi, kiki kye weetegerezza ku kirimba ky’ezabbibu, era bakiggye wa?
- Lwaki Musa atuma abakessi 12 okuketta Kanani?
- Kiki abakessi ekkumi kye bagamba Musa?
- Abakessi ababiri balaga batya nti beesiga Yakuwa, era be baani?
- Kiki ekinyiizizza Yakuwa, era kiki ky’agamba Musa?
Ebibuuzo ebyongerezeddwako
- Soma Okubala 13:1-33.
Baani abaalondebwa okuketta ensi, era nkizo ki ey’amaanyi gye baafuna? (Kubal. 13:2, 3, 18-20)
Lwaki endowooza ya Yoswa ne Kalebu yayawukana ku y’abakessi abalala, era kino kituyigiriza ki? (Kubal. 13:28-30; Mat. 17:20; 2 Kol. 5:7)
- Soma Okubala 14:1-38.
Kulabula ki kwe tulina okugoberera okukwata ku kwemulugunyiza abo Yakuwa b’awadde okutwala obukulembeze wano ku nsi? (Kubal. 14:2, 3, 27; Mat. 25:40, 45; 1 Kol. 10:10)
Okubala 14:24 walaga watya nti Yakuwa afaayo ku baweereza be kinnoomu? (1 Bassek. 19:18; Nge.15:3)


text:
Bbiya ava ebweru w’eggwanga nga ‘Malt Beer’, omuli Tusker, Guinness n’omulala, bamulinnyisizza omusolo okutuuka mu bitundu 60 ku 100 oba 1,860/- buli liita.
Gwe bakolera mu Uganda kyokka ng’ebimu ku bikozesebwa okumusogola biva bweru omuli Nile Special, Bell n’omulala bamwongeddeko omusolo gwa bitundu 30 ku 100 oba 950/- buli liita,.
Ate gwe basogolera mu Uganda nga byonna ebikozesebwa birimwa wano okugeza; Senator, Engule, Eagle n’omulala bamwongeddeko omusolo gwa bitundu 30 ku 100 oba 700/- buli liita.


text:
Bya Paul Kakande
Buli muvubuka ayingira Kampala ajja n’ekirowoozo kya kufuna mulimu.
Fred Lubinga ow’e Mengo musiizi wa bifaananyi n’okutunda fuleemu mwe biwangibwa.
Anyumya bwe yatandika ne w’atuuse: Bwe natuuka mu P7 seeyongerayo wabula nagenda okuyiga okubajja nga nkyali Masaka gye banzaala okutuuka mu 2006 lwe najja e Kampala ewa mukwano gwange eyangamba okubajja bwe kufuna eno.
Natuukira Mengo awaali ebbajjiro ne bampa omulimu gwe nakola okumala ebbanga kyokka nga kye njagala saakifuna.
Nafuna mukwano gwange eyali akola fuleemu z’ebifaananyi ng’akolera ku Buganda Road n’annyingiza bizinensi eno.
OKUSIIGA EBIFAANANYI
Bwe natuuka ku Buganda Road nalinga atuuse mu Ggulu kuba nakizuula ng’okukola fuleemu z’ebifaananyi gwalimu ssente kuba natandika n’okukwata ku 250,000/- mu lunaku lumu.
Bwe nali ku Buganda Road nalina bakasitoma abangulangako ebintu kyokka abasinga baalinga basiizi ba bifaananyi.
Olw’okuba nalina ekitone ky’okukuba ebifaananyi kyannyanguyira okukwatagana n’abasiizi baabyo ne bayongera okumpa obukugu mu kusiiga n’okukuba ebifaananyi.
Bwe nakuguka, natandika okusiiga ebifaananyi era mu 2012 nasiiga ekifaananyi ne nkiguza aba Ethiopia 500,000/-, wano we nasalirawo okugufuula omulimu.
Nga wayise ekiseera, nava ku Buganda Road ewa mukwano gwange Amuza Makumbi ne nzira ew’omwami omulala mu Kiyembe eyaleetanga fuleemu z’ebifaananyi mu Uganda.
Yampa omulimu gw’okukola fuleemu kuba ebifaananyi bijja si biwange ng’ansasula 500,000/- buli mwezi, wabula ewuwe nasiigirangawo n’ebifaananyi byange.
Mu 2013 nga nkuhhaanyiza ssente okuva mu musaala gwange era nalinawo obukadde 3 ne nsalawo okwetongola.
NTANDIKA OKWEKOZESA
Nasooka kupangisa kayumba e Mengo ku 200,000/- buli mwezi era ne nsasula emyezi esatu, ne ngula n’ekimu ku byuma bye nkozesa ekinnyamba okusala dizayini ez’enjawulo nga nakigula ku 700,000/-.
Ssente ezaasigalawo nazigulamu ebikozesebwa ebirala omuli langi, endabirwamu n’obuti obukola fuleemu ne nsigazaawo 300,000/-.
Embeera mu kusooka yakaluba naye bakasitoma baagenda bammanyiira ne ntandika okufuna emirimu egy’amaanyi. Akatale kange katandikira we nkolera ne kabuna wonna.
EBINNYAMBYE
Bakasitoma bange be bakitunzi bange abasooka kuba buli gwe nguza y’ansindikira omulala.
Okuba omugumiikiriza.
Nfuba okuyiiya ekipya abalala kye batalina kuba kye kitambuza omulimu gwaffe.
Okwebuuza ku bantu ab’enjawulo mu nzirukanya ya bizinensi.
OKUSOOMOOZEBWA
Abantu be tukolera oluusi batuwa emirimu naye ate ne bataginona ng’ate tutaddemu kinene.
Omulimu guno totunda buli lunaku, osobola okumala ennaku 4 nga totunze. Emisolo gitukosa kuba batutwala nga bannamakolero.
EBIRUNGI EBIRIMU
- Bye tukola tebyonooneka era tetufiirwa.
- Mulimu ogweyogerera kuba bw’oba olina ebifaananyi ebirungi abaguzi bakweyunira.
- Omuli guno teguliimu kuvuganya kwa maanyi kuba tuli batono.
BYE NFUNYE
Mu bifaananyi nguzeemu poloti bbiri e Nateete. Guntambuzza mu bifo eby’enjawulo n’okunfunira emikwano n’abagagga mu Kampala era bampa emirimu.
Nkubiriza abavubuka okukola ennyo n’obutanyooma mirimu, ate bw’oba okyakozesebwa beera mugonvu eri mukamaawo ojja kufuna bingi.


text:
Sing Along Lyrics
Isadha Yibi
by Shammy K
View Shammy K's Profile Download the MP3
(Zivuga) Aayiyayiya Isadha ibi Wanafuya Sidesoft mu Humble records Shammy mu humble records Chorus Lwaki tonkobera- (isadha ibi) Lwaki tomatiza- (isadha ibi) Lwaki tonkobera amazima-(isadha ibi) Aye lwaki tonkobera wekozakoza- (byakiwere) Wemotyamotya- (byakisiru) wekunhakunha- (bya kiralu) wepalayidula-(ebyo byakiwere) Verse 1 Ooohh mwete Magumba Mariam Mudhasiru baidhe bawulire kyembakoba mwete Isadha Mbwaali ni Babirye baidhe babeewo ke mukoba Oyo Dhadha namukobera (isadha ibi) Baba namukobera-(Isadha ibi) ni mama namukobera amazima (isadha ibi) Senga namukobera Musembere abagheni nandhule ensonga Isadha ibi yamenha amagulu Taidhi kwalirira nhimiro Bwemukoba ayendha kunkuba Ayendha kundhita Bulangiti agisika nabulwa Eidhembe Isadha ibi yansina Nibwemuwa envuluga tasiima amazima Musadha muvundu wampisa Nibwitutuuka mu kimbumbali e mayuge Isadha wantaka Nze yansina Chorus Lwaki tonkobera- (isadha ibi) Lwaki tomatiza- (isadha ibi) Lwaki tonkobera amazima-(isadha ibi) Aye lwaki tonkobera wekozakoza- (byakiwere) Wemotyamotya- (byakisiru) wekunhakunha- (bya kiralu) wepalayidula-(ebyo byakiwere) Verse 2 Mhe nze nakisubira obunhuma nibwonkuba ozira ngeri yonumya, Isa nakukobera amazima nibwonkuba mule ozira kyosobola, Leero nibwenfumba ebidhandhali, ondeta walughanghasi, nibwenkyusa obughayito, nkunumireku, onsayitirira, mhe nze niwonkuba, nze niwonvuma, nayegha nokusirikirira otalowoza tibibona, binsinye eeh Isadha ibi binsinye bee, nze byokola binsinye isadha yibi, tikayendha nakukubona Isadha Ibi iweeee. Chorus Lwaki tonkobera- (isadha ibi) Lwaki tomatiza- (isadha ibi) Lwaki tonkobera amazima-(isadha ibi) Aye lwaki tonkobera wekozakoza- (byakiwere) Wemotyamotya- (byakisiru) wekunhakunha- (bya kiralu) wepalayidula-(ebyo byakiwere) Verse 3 Imwe abali eyo abebisa Oti isadha ibi, nimwe abakyala abagumira abo ba isadha ibi, mubakobe bakyusemu, omukwano bagwongeremu, mubakobe bagisesemu, gunuma nga osesamu, Buti sesaamu sesa, sesaamu sesa, nkobye sesaamu sesa, sesaamu sesa heheeeee


text:
Sing Along Lyrics
Sili Mujjawo
by Dr. Jose Chameleone
View Dr. Jose Chameleone's Profile Download the MP3
“Sili Mujjawo” INTRO: Let me reach them, Our community me teach them, Let me teach them, Muleke message to reach them -Anyway VERSE 1: Eyatutonda yatugabila bulamu, Tukole byetusobola nga tukyali balamu, Teli kijja kulema nga tuyimiridde mu bumu, Ngatuliwamu! Naye yegeyege Uganda gwetuliko twe jevuna jevu jevuna, Mitima gyabantu bekyawa twefitina fiti Fitina, Bana Uganda lwaki twekyaawa twejevuna jevu jevuna, Naye nga lwaki abatondebwa obumu Tuwalangana nga tetukulakulanya uganda? Nga lwaki olaba Crouch ayiseemu munange Nomukomerera ne propaganda, Lwaki Sunday school temuli basomi aboluganda? Omusumba yee abeerayo basomi nebabulayo, naye bambi naddayo, Bwosoma ebibeera mu mawulire Oh, oh, tulagawa? Kayson intl Twalibuuziza okikola otya, Noli akikola atya netuyigirako ffena netufuna, Abandibuuziza obifuna otya bo bafuna bujja Uganda we need a remedy!! CHORUS: Lwaki Uganda ayitamu ffe gwetufeebya? Sili Mujjawo, Agwanidde ekitibwa nebwaba mukulu ffe gwetunyooma? Nze Sili Mujjawo, Abeekolela bana Uganda ffe betuzalawa, Sili Mujjawo, Minzani najibuukako nengilekako basinga, Mission mission for God and my country Uganda. VERSE 2: Kaneebaze mukama eyantonda, Nantonera ekitone ekisomesa ebinyuma, Yampa nengabo elinkuuma nga abalabe bazze, Mbalabe ate oluvanyuma, Kayson intl Olimuwaaki mukama eyakwagala bwotyo wamuwaaki? Onamuwaaki akukuumye nga abalabe balaba baffa ensaali? Buli lunaku akugemulira bipya, Yeee! Balumwa abalabe ne bafitina,Nayee! Bakongonja ate nebakongoka, Yeee! Bonna abilinamu fitina nebaakiikira. Twalibuuziza okikola otya, Noli akikola atya netuyigirako ffena netufuna, Abandibuuziza obifuna otya bo bafuna bujja Uganda we need a remedy!! CHORUS:>>>> INTERLUDE VERSE 3: Musululu moja kambabulire, Mwampa busawo nzize mbavumule, Ki booda awalana owe’motoka nga naye gyakolelera Ddunda gyotusaasire, Ki Friday bagiteekako kawunyemu,Tuwunyemu, Mutuleke tugibandule!! Lwaki tetweyagaliza ayitamu gwetufitina mubaleke gababugume, Twalibuuziza okikola otya, Noli akikola atya netuyigirako ffena netufuna, Abandibuuziza obufuna otya bo bafuna bujja Uganda we need a remedy!! CREDIT: MavadoKayson


text:
Lt. John Mwale ne Cpl. Majid Sebyara baafuuka bassekibotte. Bakama baabwe baabatulugunya mu ngeri emenya amateeka oluvannyuma ne babaleka okufa.
Kalondoozi wa Bukedde alaze engeri embeera eno enyigiriza abajaasi bw’eyinza okusajjuka ku muntu waabulijjo
LT. John Junior Mwale RO, 10950 omuserikale wa UPDF akolera mu nkambi y’e Luzira yeekubidde enduulu eri omuduumizi wa Poliisi Gen. Kale Kayihura ne Pulezidenti Museveni okumuyamba okufuna obujjanjabi n’obuyambi okudda mu bulamu obweyagaza.
Mwale agamba nti mu 2015 yali akolera mu nkambi e Luzira n’afuna obutakkaanya ne mukama we Maj. Ramatham Kidudu obwamuviiramu okulagira baserikale banne okumukuba ne bamutuusaako obuvune n’okumenyeka omukolo gwa ddyo n’afuna obulemu.
Ono agamba nti embeera gye yayisibwamu yaleka nga takyalina ky’asobola kukola nga ne bwe yeekubira enduulu teyayambibwa.
Obuzibu bwava ku Maj. kutunda mmere
Nnali nkolera mu nkambi y’e Luzira wabula baserikale bannange bwe twali nga beemulugunya ku yali atwala enkambi eno Maj. Ramathan Kidudu okutunda emmere omwali omuceere, obuwunga, ebijanjaalo, ssukaali n’ebirala.
Embeera eno yatulekanga nga tulina ebyokulya bitono ebitaatumalanga.
Embeera eno bwe yagenda mu maaso nasalawo okugenda njogereko ne Maj. Kidudu ne mmubuulira ekwemulugunya kw’abaserikale ku by’emmere.
Wabula wadde nga namutuutikirira mu buntu era nga ndowooza nti kino kye nali nkoze kyali kya kuyamba ffenna nga Maj. Kidudu afunye okulabulwa yeekomeko naffe tufune emmere gye twagala, ate ye yaggyamu mpalana era okuva olwo yatandika okundiisa akakanja ng’agamba nti nze nkuma mu baserikale omuliro.
Nali nawandiikira Pulezidenti nga musaba okumusisinkana ku nsonga zange ez’obuntu era n’ampita mu maka g’Obwapulezidenti e Ntebe nga February 04, 2015.
Kw’olwo nakeera ne ntegeeza mukama wange (Maj. Kidudu) nga bwe nali ngenda e Ntebe era n’anzikiriza.
Nagenda era Pulezidenti ne mmulaba, era nakomawo ku ssaawa nga 11:00 ez’akawungeezi kwe kukubira Maj. Kidudu essimu ne mmutegeeza nti nkomyewo naye nkyali bweru wa nkambi
Yakikkiriza kuba tewaali mirimu gikwetaagisa mu kiseera ekyo. Zaali ziwera ssaawa nga 6:00 ez’ekiro nga nkyali ne mikwano gyange, abaserikale ne bajja ebweru w’ekifo we nnali olwo omu ayitibwa Sgt. Byenkya n’ayingira.
Yampita nti, ‘Sooka ojje!’ era olw’okuba nti nali mmumanyi ne nfuluma. Bwe natuuka ebweru nasangawo abaserikale abalala bataano ne bangamba nti bakuyita mu nkambi.
Baali bakutte batuuni ne nfunamu okwekengera era ne mbagamba nti sirina gye ndaga.
Baakubira Afande Kidudu ssimu ku leediyokoolo ne bamutegeeza nti gw’otutumye agaanyi okujja. Baamussa ku ‘lawudi sipiika’ n’agamba nti, ‘Oyo omusiru temumuleeta ng’ofiisa!’
Luno lwali lukusa okunkola kyonna kye baagala. Baatandika okunsikambula, okunkuba n’okusuula wansi ne batandika okumpalula nga bwe bankasuka mu myala.
Okuva we nali okutuuka mu nkambi waliwo ng’ebisaawe by’omupiira bibiri era wano baagenda bankasuka mu myala n’okunkuba batuuni.
Bantuusa mu nkambi ne nsisinkana mukama wange ng’akutte omuggo n’angamba nti, “Ggwe musiru ggwe oyagala okundeetera ebizibu nga wabadde tewaliiwo ayogera!’
Bansiba akandooya ku muti ogwali mu nkambi ne baddamu buto okunkuba.
Bwe zaawera ssaawa nga 9:00 mu kiro banziza mu nnyumba yange bannyambaze yunifoomu ne ngaana kuba nakimanya nti baagala kunnyambaza yunifoomu bansibeko emisango nti oba nabadde mu yunifoomu ne ngenda ebweru ne mbaako ebikolobero bye nkola nga bankubye n’ebifaananyi.
Banziza ku muti, ngenda okulaba nga batandise okufulumya ebintu byange omwali ttivvi, ‘Home theater’ n’ebirala.
Baddamu okunkuba era bwali bukya ku ssaawa nga 11:00 n’abalagira okugenda bambale yunifoomu kuba baali mu ngoye za bulijjo.
Yali atadde ekiso ku koyiro nga kyonna kyengeredde, kye yanzisa ku kugulu nga bw’angamba nti anti wabadde oyagala kunjokya kati naawe k’owulire omuliro bwe gwokya.
Bankolako buli ffujjo lyonna kuba bankuba amannyo ne gavaamu, enjala ne bazikongolamu, amagumba agamu ne bamenya n’ebirala byonna.
Mu kaduukulu
Enkeera nga nzenna ntiiriika musaayi sisobola wadde okubaako kye nkola, yakuba mu nkambi e Makindye ne bannona kyokka bwe bantuusa eyo bansuula mu kkomera nga sinnaba wadde okufuna obujjanjabi bwonna!
Baserikale bannange abaali mu kkomera be bambeerangako okuntegula (okuntwala mu kaabuyonjo, okunnaaza, okundiisa n’ebirala) byonna kuba nali sikyesobola.
Bano embeera yabayitirirako ne batuuka n’okuwandiikira omuduumizi wa poliisi y’amagye Col. Emanuel Kanyesigye okumutegeeza nti nali bubi, bakoonye okunkokako, sitwalibwa mu ddwaaliro, sisobola kulya n’ebirala kyokka tewali kyakolebwa.
Nga February 13 2015 bansimba mu kakiiko akakwasisa empisa ak’amagye (Military Disciplinary Committee) kyokka nga bansitudde busituzi ku mufaliso okutwalibwayo nga sisobola wadde okwongera ne bansomera emisango n’oluvannyuma omulamuzi n’ansindika ku limanda ne nsigala mu mbeera ey’obulumi gye nalimu nga sirina wadde eddagala lye nfuna.
Nga March 13 2015 banzikiriza okunneeyimirira kyokka ng’ebbanga eryo lyonna sifunanga ku ddagala lyonna wadde nga mu nkambi mulimi eddagala n’abasawo.
Nze ndowooza nti oba waaliwo ebiragiro by’obutampa bujjanjabi bwonna kuba n’okulya kwali kuzibu.
Nga naakamala wiiki emu yokka ebweru n’okufuna ku bujjanjabi ate Col. Kanyesigye n’afulumya ekiragiro ky’okuddamu okunkwata nsibwe.
Nakwatibwa mu April wa 2015 ne bansibira mu weema nga yonna njulifu, ng’enkuba bw’etonnya mukoka ampitamu, omusana bwe gwaka ne gunzigwerako.
Nali sikkirizibwa kufuna bujanjabi bwonna.
Nawandiikira Col. Kanywesigye amabaluwa ag’enjawulo okumutegeeza embeera embi gye mpitamu ate nga ye yalagira nziremu okukwatibwa naye nga tewali kivaayo.
Oba oli awamu amabaluwa tegamutuukangako oba n’okuba nga yali talina ky’akimanyiiko.
Nga July 24 2015 naddamu okusimbibwa mu kkooti ne nsingisibwa omusango gw’okunyooma bakama bange ne nsibwa omwaka mulamba.
Nabeera mu kkomera mu mbeera enzibu era wadde nasabanga okuntwala mu ddwaaliro baagaana kuba amannyo agamu gaali ganyeenya, engalo zaamenyeka, ebiwundu ku bitundu eby’enjawulo ng’omutwe, eky’omuliro gw’ekiso ku ntumbwe n’ebirala.
Mu kiseera kino era nga baserikale bannange be bannyamba okunkolerako ebintu ng’okwala obuliri, okwoza engoye, okunaaba n’ebirala okutuuka mu October wa 2015, ng’omusawo eyaliwo mu biseera we natulugunyizibwa akyusiddwa.
Omupya yampa ebbaluwa ensindika mu ddwaaliro e Bombo n’abalwadde abalala abaalina ekisibu ky’amannyo.
Olwo natandika okufuna obujjanjabi oluvannyuma lw’enyezi 10, ne bannongoosa omukono n’obujjanjabi obulala okumala omwezi.
Nagezaako okukuba amasimu era ofiisi ez’enjawulo zaasindika abantu abajja ne bandaba naye era tewali kyaliwo okutuuka lwe namalayo ekibonerezo kyange nga July 24, 2016.
Abantuusaako obuzibu bakyewera
Okutuuka essaawa ya leero sifunanga kuyambibwa kuba abantu abantulugunya baasindikibwa Somalia nga balinga ababeebaza kuba tewaali wadde ekyabakolebwako.
Baakola ne bamalako era baakomawo nga December 23, 2016 kati bali eyo beeyagala na kulya butaala.
Obuzibu obulala obuliwo abantu bano baafuna ssente e Somalia, ndowooza bayinza okunkolako obulabe obulala.
Wadde nava mu kkomera naye ndi ku bunkenke era ne Maj. Kidudu wadde nga yansibisa n’okuntulugunya mmanyi tannawummula kuba erinnya lye lyayonooneka bwe naggyayo by’akola.
Nsaba Pulezidenti Museveni okunnyamba kuba mmanyi bano abaabikola baabikola nga bo si wooda kuva mu bakulu wabula abatono ab’olubatu.
Nsaba Pulezidenti okunnyamba nfune obuyambi bw’okujjanjabibwa nsobole okweyimirizaawo kuba sikyasobola kuyimizaawo famire yange.
Nina abaana mukaaga kyokka tebakyasoma ate nga nze mbalabirira era okuva lwe bansiba abamu eby’okusoma baabivaako.”
Sebyara ssekibotte.
Lt. Mwale tali yekka mu bajaasi abatulugunyizibwa.
Omuserikale omulala, Cpl. Majid Sebyara 30 naye agamba nti yatulugunyizibwa baserikale banne oluvannyuma lw’emmundu ekuba ennyonyi okubuzibwawo ate nga ye yalina obuvunaanyizibwa ku yo.
Yasaliddwa okusibwa emyaka 20 ng’avunaanibwa okulemwa okukuuma ebyokulwanyisa by’olutalo nga guno bwe gukusinga osalirwa kuttibwa.
Agamba nti yatulugunyizibwa bya nsusso ng’emikono gye gyasibwa waggulu ku mutayimbwa n’assibwako ne kkiro nga 15 ezalebeetera ku busajja bwe ekyabuviirako okufa.
Ono ng’oggyeeko okusibwa emyaka 20, waakugobwa mu magye nga talina kantu konna k’aweereddwa.
Omulala Fred Mubiru naye mu 2010 yatulugunyizibwa bakama be mu kitongole ekiddaabiriza abajaasi abafunye obuzibu naye yakanda kulaajana nga tewali ayamba.
Kino kizzeewo ng’abajaasi batandise okwekyawa, kati bakozesebwa okutema ebibira, mu kuwamba ettaka n’ebirala ebimenya amateeka.
Brig. Richard Karemire, omwogezi wa UPDF yagambye nti Mwale talina kutya nti obulamu bwe bwakoma kuba amagye galina enkola n’emitendera egy’enjawulo omusobola okuyitibwa okukola ku nsonga z’abaserikale.
“Tukyasobola okumuyamba nga tuyita mu mitendera gye tulina egimanyiddwa obulungi nga ssinga abali ku mutendera ogwo baamudibaga asobola okwekubira enduulu ku mutendera oguddako okutuukira ddala ku muduumizi w’amagye.
Ajje atutuukirire kuba nze mbadde ensonga ze siziwulirangako kyokka nkakasa nti ssinga anaatuuka mu ofiisi zaffe tujja kubeera n’engeri gye tumuyamba asobole okufuna obwenkanya,” Brig. Karemire bwe yagambye.


text:
Bya GODFREY LUKANGA
ABAKYALA b'e Bwaise mu munisipaali y'e Kawempe bayiiyizza paadi ezisobola okukozesebwa abawala okumala omwaka mulamba ssinga zirabirirwa bulungi ekinaabakuumira mu masomero.
Saluwa Nabuule, mmemba w'ekibiina ky'abakyala ekya Tusitukirewamu Group agamba nti embeera y'ebyenfuna by’abantu mu Bwaise y’ebawalirizza okutandika okukola paadi ennyangu okukozesa abawala n'abakyala abatalina busobozi bwa kugula eziri ku buseere ezikozesebwa olumu n’osuula.
ENKOLA YA PAADI ZINO
Nabuule annyonnyola nti, ku bye bakozesa mulimu ppamba gwe bagula mu bulwaliro n’amaduuka agatunda eddagala ku ssente z'obeera nazo kuba atandikira ku 3,000/- ng'ono avaamu paadi eziri wakati wa 20 ne 25.
Goozi naye bamugula mu bifo bye bimu nga naye atandikira ku 3,000/- ng'ono akozesebwa ku paadi nnyingiko kuba agenda kitono. Engoye eza ppamba agonda bazigula mu katale ka St. Balikuddembe nga kisinziira ku ssente z'obeera nazo.
Oyinza okugula olwa 2,000/- n'osalamu ebiwero ebikola paadi eziri wakati wa 15 ne 18 kuba babutungira mu maaso n'emabega wa paadi.
Ekidondi kya wuzi n'empiso bigula 500/-.
Akaveera akakozesebwa nako okagula ku bulwaliro buno nga katandikira ku 5,000/-, naye kano kakozesebwa ku paadi ezisukka mu 30 kuba nako kagenda kitono. Mu buli paadi muteekebwamu kamu.
l Sala obutundu bwa ppamba ne goozi mu sayizi entonotono n'akagoye ka ppamba akagonvu mu bipimo eby'ekigero. l Bw’oba ozinga paadi osooka ppamba asaliddwa n’omuzinga mu kitundu kya goozi gw'osaze obulungi.
Goozi n'akaveera biyamba okukwata omusaayi ne gutayitamu. l Bw’omaliriza, teeka akawero k'olugoye lwa ppamba agonda wansi oteekeko akaveera ke wasaze, zzaako ppamba gwe wazinze mu goozi osembyeyo akawero akalala akakoleddwa mu ppamba agonda kungulu awo otandike okutunga paadi n'empiso ey'engalo.
Ku paadi batungirako obuwuzi obutono obukozesebwa okusiba paadi ku mpale.
Akulira ekibiina kino, Florence Masuliya agamba nti batandise okutalaaga mu masomero nga bayigiriza abawala okuzeekolera nga batungisa empiso ez'engalo kuba amaka mwe bava tegaliimu by'alaani ate nnyangu okwekolera nga bakozesa ssente entono.
ENDABIRIRA YAAZO
Paadi zino okwawukanako n'eza bulijjo, bwe bamala okuzikozesa bazooza n'amazzi amabisi n'oluvannyuma ne bazinyumunguza mu mazzi agalimu omunnyo omutono okutta obuwuka.
Omuwala kimwetaagisa okubeera ne paadi mukaaga kuba buli lunnaku abeera alina kukosesa waakiri ssatu olwo bw'azooza n'aleka ng'azaanise mu musana okukala obulungi kuba bw'azambala nga tezikaze zizaala obuwuka obumulwaza.


text:
EKIKAGUZO 3
Abazaire Bange Nsemeriire Kubaza Nabo omu Mulingo Ki?
WAKUKOZERE KI?
Teramu akasisani: Ekiro kiri Kyakasatu rwebagyo, Geoff ow’emyaka 17 amazire emirimo ye hati n’agonza kuhumuraho. Aikarra omu ntebe atandika kurora Ttivi.
Omu bwire obu bwonyini, Ise aija n’ayemerra omu mulyango baitu nikizooka ngu tasemeriirwe.
Amukaguza, “Geoffrey! Habwaki n’osiisa obwire n’orora Ttivi kandi kunu wakubaire n’okonyera muto waawe n’ebimuhairwege kuruga isomero? Baitu habwaki otahurra!”
Geoff atontorroma n’agamba “obu watandika.”
Ise amwirra haihi, amukaguza, “ogambire ki?”
Geoff agarukamu: “Busaho ekingambire.”
Ise amucomera n’amugamba: “Niiwe oha kungarukamu oti?”
Kakuba niiwe Geoff, wakukozere ki?
TEKEREZA HALI KINU!
Kubaza n’abazaire baawe kuba nk’okuvuga emotoka. Kakuba osanga omuhanda bagwisire, n’osobora kuserra omuhanda ogundi.
EKYOKURORRAHO:
Omwisiki ou barukweta Leah agamba ngu “Obwire obumu kingumirra kubaza na ise nyowe. Haroho obu mugambira ekintu hanyuma n’ankaguza, ‘ogambire ki?’”
LEAH ASOBORA KUKORA KIMU H’ABINTU BINU EBISATU.
Amukunganise.
Leah agamba ise ngu, “Baitu taata okaba ki? Omuntu n’obwaba n’akugambira ekintu ekikuru tofaayo kuhurra!”
Amweganyire.
Aleke kumugambira ekizibu kye.
Alinde obwire obusemeriire nukwo agaruke agambire ise ekyabairege n’agamba.
Leah atunge obwire bundi amugambire ekizibu kye, rundi ahandiike ebbaruha n’amusoborra ekizibu ekyaine.
Leah wakumuhaire magezi ki?
IJUKA NGU: Ise Leah aine ebintu bindi eby’arukukora—tarukumanya ngu omuhara abihiirwe. Nahabweki, kakuba Leah acwamu kukora ekigambirweho omu A, eky’okukunganiza ise, omuzaire tarukwija kumanya ekizibu kyonyini ekirukumukunganisa. Nahabweki, ise tarukwija kukoraho kintu kyona habwokuba aija kuba atamanyire ekizibu ky’omuhara. Kandi, Leah n’aija kuba atarukutamu ise ekitiinisa. (Abefeso 6:2) Amagezi ganu tigarukwija kumukonyera.
Nikisobora kwanguha kukora ekibazibweho omu B baitu, tikiri ky’amagezi. Habwaki? Habwokuba, kusobora kutunga obukonyezi obw’arukwetaaga, Leah asemeriire kumusoborra nukwo ise amanye ebizibu bye. Kuculeera kwonka tikirukusobora kukonyera.
Amagezi agahairwe omu C nigoleka ngu Leah tarukuleka ekizibu kinu kumulemesa kutamu amaani okubaza nauwe. Alinda obwire obundi obw’okubaza na ise. Kandi, nikisobora kumukonyera okwehurra kurungi kakuba ahandiikira ise ebbaruha.
Kakuba Leah ahandiika ebbaruha, nikisobora kumukonyera kusoborra kurungi ensonga ye. Ise obw’arasoma ebbaruha, neija kumukonyera kumanya ekya muhara we abaire n’alengaho kumugambira nukwo kimukonyere kumanya ekizibu kye. Nahabwekyo, amagezi agahairwe omu C nigakonyera Leah hamu na ise. Leah obwarabaza na ise, rundi akamuhandiikira ebbaruha, n’aija kuba n’ahondera omusingi ogurukugamba “nukwo tuhonderege ebyobusinge.”—Abarumi 14:19.
Leah asobora kukora kintu ki ekindi?
Tekereza ha kintu ekindi eky’asobora kukora. Hati teekereza hali ekisobora kurugamu kakuba ahondera amagezi ag’omuhaire.
OTABAZA OMU MULINGO OGURALETERA ABANDI KUKWETEGEREZA KUBI
Obwire obumu, osobora kubaza ekintu baitu abazaire baawe nibakyetegereza omu mulingo ogundi.
EKYOKURORRAHO:
Abazaire baawe basobora kukurora obihiirwe nibakukaguza “obaire ki?” Omu kiikaro ky’okubagambira ekizibu kyawe n’obagarukamu ngu, “busaho.”
Eky’obagarukiremu kisobora kumanyisa ngu: Torukubeesiga ekikumara kubagambira ebizibu byawe. Hakire orabigambira abanywani baawe.
Osobora kuba oine ekizibu ky’amaani abazaire baawe bakagonza kukukonyera baitu okabagamba: “Mutafaayo, ninyija kukyemarra.”
Abazaire baawe barateekereza ki?
Osobora ota kubagarukamu omu mulingo ogurukukiraho oburungi?


text:
ISOMO 10
Okuramya okw’Eka Nikyo Kiki?
Kuruga ira, Yahwe abaire nagonza muno buli eka kumara obwire hamu nibombeka enkoragana yaabu nawe, kandi nabo bonka nk’amaka. (Ekyebiragiro 6:6, 7) Obu nubwo bulyo habwaki Abakaiso ba Yahwe batunga obwire kuramya hamu nk’eka buli wiiki. Obwire obu babukozesa kwega n’okubaza ha bintu ebirukusobora kubakonyera kukura omu by’omwoyo. Nobworaaba oli weenka, obwire obu n’osobora kubukozesa kwega ha nsonga yoona ey’orukugonza n’okozesa Baibuli.
Obwire obu buba bw’okugumya enkoragana yaitu na Ruhanga. “Mui’re haihi na Ruhanga nauwe alibai’ra haihi.” (Yakobo 4:8) Obu tusoma ha miringo ya Ruhanga n’omulingo ahikiriza ebintu, kitukonyera kweyongera kumumanya kurungi. Omulingo ogwanguhire ogw’okutandika okuramya kwanyu nk’eka, nukwo kusomera hamu Baibuli nimwatura ebigambo. Musobora nʼokuhondera entekaniza eyʼokusoma Baibuli eri omu katabu kaitu akʼensoʼrokano. Buli omu omuka asobora kuheebwa ekicweka ky’okusoma, hanyuma inywena nimubaza ebi mwegeremu.
Bwire bw’okugumya enkoragana yaanyu nk’eka. Banyineka bagumya enkoragana yaabu n’abakyara baabu, kandi enkoragana hagati y’abazaire n’abaana nayo esemera habw’okwegera hamu Baibuli nk’eka. Akasumi kanu kasemerire kuba k’obusinge, buli omu omuka akarukulindirra n’ekihika buli wiiki. Abazaire nibasobora kukoma ekibarayegaho kuruga omu bimu ha bicweka ebiri omu Watchtower na Awake! rundi ebiri ha mukura gwaitu ogwa jw.org nibasigikirra ha myaka n’obusobozi bw’abaana baabu. Abazaire basobora kubaza ha bizibu abaana baabo ebibarabamu bali ha isomero, n’omulingo barukusobora kubitabarukamu. Nimusobora n’okurorra hamu puroguraamu eya Jw broadcasting (tv.jw.org)kandi hanyuma mukagibazaaho. Rundi n’okurabamu ebizina ebirazinwa omu nso’rokano, kandi obu muramara, nimusobora n’okutangayo eby’okunywa.
Obwire bunu obw’embaganiza ab’omuka obu bamara nibaramiza hamu, nibwiija kubakonyera kusemererwa kusoma Ekigambo kya Ruhanga kandi nawe naija kuha okwekamba kwabu omugisa.
Habwaki tuhayo obwire kwega Baibuli nk’eka?
Abazaire basobora bata kuletera buli omu omuka kusemererwa akasumi kanu?


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
5 Oluvannyuma lw’ebyo, waaliwo embaga+ y’Abayudaaya era Yesu n’agenda e Yerusaalemi.
2 Mu Yerusaalemi ku Mulyango gw’Endiga+ waliwo ekidiba mu Lwebbulaniya ekiyitibwa Besuzasa, ekyetooloddwa ebigango bitaano.
3 Mu bigango ebyo mwagalamirangamu bangi abalwadde, abazibe b’amaaso, abalema, n’abo abaakoozimba emikono oba amagulu.
4 —
5 Naye waaliwo omusajja eyali amaze emyaka 38 nga mulwadde.
6 Yesu bwe yalaba omusajja oyo ng’agalamidde wansi era bwe yakitegeera nti yali amaze ekiseera kiwanvu nga mulwadde, n’amugamba nti: “Oyagala okuwona?”+
7 Omusajja omulwadde n’amuddamu nti: “Ssebo, sirina muntu ayinza kunteeka mu kidiba ng’amazzi gasiikuddwa; bwe mba ŋŋenda okukkayo, ng’omulala ansookayo.”
8 Yesu n’amugamba nti: “Yimuka ositule ekiwempe kyo otambule.”+
9 Amangu ago omusajja n’awona, n’asitula ekiwempe kye n’atambula.
Olunaku olwo lwali lwa Ssabbiiti.
10 Awo Abayudaaya ne bagamba omusajja eyali awonyezeddwa nti: “Leero Ssabbiiti, tokkirizibwa kusitula kiwempe ekyo.”+
11 N’abaddamu nti: “Oyo amponyezza y’aŋŋambye nti: ‘Situla ekiwempe kyo otambule.’”
12 Ne bamubuuza nti: “Ani oyo akugambye nti, ‘Kisitule otambule’?”
13 Naye omusajja eyali awonyezeddwa yali tategedde oyo eyali amuwonyezza, kubanga Yesu yali abulidde mu bantu abangi abaali mu kifo ekyo.
14 Oluvannyuma Yesu n’amusanga mu yeekaalu n’amugamba nti: “Laba, owonyezeddwa. Toddangamu okwonoona, ekintu ekisingawo obubi kireme kukutuukako.”
15 Omusajja n’agenda n’agamba Abayudaaya nti Yesu ye yali amuwonyezza.
16 Eno ye nsonga lwaki Abayudaaya baali bayigganya Yesu kubanga ebintu ebyo yali abikolera ku Ssabbiiti.
17 Naye n’abagamba nti: “N’okutuusa kaakano Kitange akola, era nange nkola.”+
18 Awo Abayudaaya kyebaava beeyongera okusala amagezi okumutta, kubanga yali takomye ku kya kumenya tteeka lya Ssabbiiti kyokka, naye era yali ayita Katonda Kitaawe,+ ne yeefuula eyenkanankana ne Katonda.+
19 Awo Yesu n’abagamba nti: “Mazima ddala mbagamba nti, Omwana tayinza kukola kintu kyonna ku bubwe, wabula ekyo ky’alaba Kitaawe ng’akola.+ Kubanga ebintu byonna Oyo by’akola n’Omwana by’akola.
20 Kubanga Kitaawe w’omwana ayagala Omwana+ era amulaga ebintu byonna by’akola, era ajja kumulaga emirimu egisinga ku gino, mulyoke mwewuunye.+
21 Nga Kitange bw’azuukiza abafu ne baba balamu,+ n’Omwana buli gw’ayagala amufuula mulamu.+
22 Kitange talina gw’asalira musango, wabula obuyinza bwonna obw’okusala omusango abukwasizza Omwana,+
23 bonna basobole okuwa Omwana ekitiibwa nga bwe bakiwa Kitaawe. Oyo atawa Mwana kitiibwa aba tawa kitiibwa Kitaawe eyamutuma.+
24 Mazima ddala mbagamba nti oyo awulira ekigambo kyange n’akkiriza Oyo eyantuma alina obulamu obutaggwaawo,+ era tasalirwa musango, wabula aba avudde mu kufa n’ayingira mu bulamu.+
25 “Mazima ddala mbagamba nti ekiseera kijja era kituuse, abafu lwe baliwulira eddoboozi ly’Omwana wa Katonda era abo abataddeyo omwoyo baliba balamu.
26 Nga Kitange bw’alina obulamu mu ye,+ bw’atyo bw’awadde n’Omwana okuba n’obulamu mu ye.+
27 Era amuwadde obuyinza okusala omusango,+ kubanga ye Mwana w’omuntu.+
28 Temwewuunya kino, kubanga ekiseera kijja bonna abali mu ntaana lwe baliwulira eddoboozi lye+
29 ne bavaamu; abo abaakolanga ebintu ebirungi balizuukirira obulamu, n’abo abaakolanga ebintu ebibi balizuukirira omusango.+
30 Tewali kintu na kimu kye nnyinza kukola ku bwange. Nsala omusango nga Kitange bw’aŋŋamba; era engeri gye nsalamu omusango ya butuukirivu,+ kubanga sinoonya bye njagala wabula eby’oli eyantuma.+
31 “Singa nze nneewaako nzekka obujulirwa, obujulirwa bwange tebuba bwa mazima.+
32 Waliwo omulala ampaako obujulirwa, era nkimanyi nti obujulirwa bw’ampaako bwa mazima.+
33 Mwatuma abantu eri Yokaana era n’awa obujulirwa ku mazima.+
34 Naye seetaaga bujulirwa bwa muntu yenna, wabula njogera ebintu bino musobole okulokolebwa.
35 Omusajja oyo yali ttaala eyaka era emulisa, era mwali beetegefu okusanyukira mu kitangaala kye okumala akaseera.+
36 Naye obujulirwa bwange businga obwa Yokaana, kubanga emirimu Kitange gye yampa okukola, gino gye nkola, gye gimpaako obujulirwa nti Kitange ye yantuma.+
37 Ne Kitange eyantuma ampaddeko obujulirwa.+ Temuwuliranga ku ddoboozi lye era temumulabangako,+
38 era ekigambo kye tekiri mu mmwe kubanga oyo gwe yatuma temumukkiriza.
39 “Munoonyereza mu Byawandiikibwa+ kubanga mulowooza nti okuyitira mu byo mujja kufuna obulamu obutaggwaawo; era ebyo byennyini bye bimpaako obujulirwa.+
40 Kyokka temwagala kujja gye ndi+ musobole okufuna obulamu.
41 Sikkiriza kitiibwa kuva eri bantu,
42 naye nkimanyi bulungi nti temwagala Katonda.
43 Nzize mu linnya lya Kitange, naye temunsembezza. Singa omuntu omulala y’azze mu linnya lye, oyo mwandimusembezza.
44 Muyinza mutya okukkiriza nga buli omu ku mmwe agulumiza munne, era nga temunoonya kugulumizibwa okuva eri Katonda omu yekka?+
45 Temulowooza nti nja kubavunaana omusango eri Kitange; waliwo abavunaana omusango, era oyo ye Musa,+ gwe mukkiririzaamu.
46 Mu butuufu, singa mwakkiriza Musa, mwandinzikirizza kubanga yawandiika ebinkwatako.+
47 Bwe muba nga temukkiriza bye yawandiika, munakkiriza mutya bye njogera?”
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Yokaana 5
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Obukaka bwa Kabaka Obw'amazuukira
KABAKA Ronald Mutebi aggumizza obukulu bw'okukuuma omutindo gw'ebyenjigiriza mu ggwanga nga guli waggulu n'agamba nti bwe gusereba guleetera abafuluma...
KABAKA Ronald Muwenda Mutebi II, yasiima Amazaalibwa ge ag’omulundi guno, agakulize mu muluka gw’e Buloba ku ssomero lya Lubiri High School e Nabukalu...
Omubaka Simeo Nsubuga asabye Kabaka azzeewo enkola y'okusolooza ettoffaali
NNAABAGEREKA Sylivia Nagginda asomoozezza Bannayuganda ababeera e South Africa okukuuma Olulimi Oluganda luleme kusaanawo.
GAVUMENTI eya wakati egenda kukolagana ne Mmengo okukunga abantu okuwandiisa obufumbo bwabwe, bizinensi wamu n’ebiyiiye ebikolebwa abantu wakati mu kutta...
NNABAGEREKA Sylivia Nagginda atutte Ekisaakaate e South Africa mu kaweefube gw'aliko okubunyisa Obuntubulamu mu Bannayuganda nga kigenda kutandika nga...
LEERO lwe giweze emyaka musanvu bukya Masiro g’e Kasubi gookyebwa nnabambula w’omuliro ne gasaanawo nga March 16,2010. Okugamaliriza kusuubirwa mu 2020....
EYALI Katikkiro wa Buganda, Dan Muliika ayagala amawanga amazaaliranwa agaakola Uganda omuli Buganda, Bunyoro n’amalala gatuule ne banaddiini gateme...
EKYAMA ekimaze emyaka 53 kizuuse! Eyali Katikkiro wa Buganda, Joash Mayanja Nkangi bwe yabadde tannafa yabuulidde mukwano gwe ekifo eky’ekusifu gye yakwekwa...
14 Jun 2017
14 Jun 2017
14 Jun 2017
14 Jun 2017
14 Jun 2017


text:
MU Uganda kituufu mulimu ebbula ly’emirimu, kyokka ate waliwo n’emikisa gy’emirimu lwakuba abamu tebannagikozesa. N’abagitandise emirimu egimu gigwa olw’ensonga ezitali zimu ng’okubulwa obudde obugirondoola, okukwata obubi ensimbi, obutafaayo ku bakasitoma n’ebirala.
Nga tujaguza olunaku lw’abakozi tutunuulidde emirimu 50 egisinga okusasula mu Uganda.
OKULUNDA ENKOKO:Bw’obeera n’ebiyumba, okutuusa enkoko 500 okubiika weetaaga obukadde musanvu okumala emyezi mukaaga. Nga wayise omwaka gumu n’ekitundu bw’ozitunda kapito wo aba avaayo.
Bwe zitandika okubiika buli lunaku oba ofuna ttule 14, ku 8,000/-, gye mitwalo 11. Buli lunaku zirya emmere ya 72,000/- ekitegeeza oba osobola okufissaako 38,000/- buli lunaku nga ggwe ozeekoleramu.
OKUVUGA TAKISI: Gerald Ndaazo nga muvuzi wa takisi ku siteegi y’e Ntebe agamba: Takisi ezisinga za bagagga abasula abagoba emisaala buli mwezi oba olunaku lumu mu wiiki nga kisinziira ku ntegeeragana wakati w’omugagga ne ddereeva. Abasinga bagaba mitwalo 40 omwezi, bw’ogattako ddereeva waakiri 15,000/- buli lunaku aba afuna emitwalo 85 omwezi. Takisi eno olunaku ewanirira n’abalala okuli kondakita, maneja n’abalala.
BODABODA: Edward Mwanje owa bodaboda mu Industrial Area agamba: Owa bodaboda olunaku olulungi afuna 60,000/-, ekitegeeza nti bw’akola ennaku 26 ku 30 eziba mu mwezi aba akoze 1,560,000/-. Bw’eba nga yiye n’akozesaako 1,000,000/- okukozesa mu byetaago bye n’okuterekera pikipiki aba asobola okutereka emitwalo 50.
OKUSIIGA ENJALA: Okusiiga kwava dda abantu we baali bakumanyidde nga kati abali mu bifo ebirungi omuntu asobola okunnyuka ne 70,000/- olunaku.
Omukyala okusiiga enjala n’okukuuta ebigere ziba wakati wa 15,000/- ne 20,000/- bw’akola ku bantu 10 olwo aba takoze 200,000/- olunaku. John Ssenyondo ddereeva ku siteegi ya Gayaza mu Ppaaka enkadde.
OKUSUUBULA EMMERE EY’EMPEKE Hannington Kasule nga musuubuzi w’ebirime e Kiboga, agamba: Kasooli naddala sizoni ya December bw’oba omuguze ku 400/- n’atuukkira mu sitoowa ku 450/- ebiseera ebisinga agenda okutuuka mu May aba atuuse ku 800/- ne 850/- amagoba gasinziira ku buungi bwa kasooli gw’oba watereka.
OKUKANIKA MMOTOKA Ekimu ku bintu abantu bye basinga okukolera mu bulamu okugula mmotoka kiri ku mwanjo, kino kye kimu ku bifuula omulimu guno okuba nga guvaamu nsimbi kuba bw’ogigula era erina okufa.
Titus Muteesasira makanika wa mmotoka ku Good Way Auto Garage e Mulago bw’agamba:
EGYA OFIISI Abakola mu ofiisi abasinga bafunira wakati wa 1,000,000/- ku bukadde 3,000,000/-, wabula ebitongole ebisinga byongerezaako ssente ez’enjawulo. Wabula waliwo n’emirimu emirala omuntu gy’oyinza okukola n’ofunamu.
Naye kyandibadde kirungi okusooka okwebuuza ku bantu abagirimu okusobola okwanguyirwa mu kugitandika.
Okusiika capati Saluuni Okusala embaawo Ekibira Okusiika Cipusi Okulima obutunda Okulima ennyaanya Okulunda embizzi Abaamawulire Okulunda ente z’amata Okusuubula amagi Obwakanaabe Okusuubula ettaka
Ekibanda kya zzaala Essomero Okusuubula endibota Okutunda amasimu Okusuubula amata Okutunda engoye Ekirabo ky’emmere Okutunda ekigere Mobile Money Kaabuyonjo z’olukale Eddagala ly’ebirime Amaduuka g’eddagala Obulwaliro bw’obwannannyini Okwokya ebyuma Okuzimba n’okusereka Abatunzi Obuyimbi Katemba Okusuubula ebirime Okutunda amawulire Atema ennyama Abatunda mmotoka Okutunda amafuta Okutunda engatto Obuvubi Okutunda emmere y’ebisolo Okubajja Okutunda ebibala Ebikozesebwa ku masomero Ebizimbisibwa


text:
MINISITA wa Kampala Beti Namisango Kamya alagidde poliisi enoonyereze ku Loodi Meeya Erias Lukwago ku bigambibwa nti yeenyigira mu kumenya ekisenge ky’oluguudo...
ENGOYE ezimasamasa ziruddewo. Zaacaaka nnyo mu myaka gya 1980, era Omugenzi Michael Jackson y’omu ku baazambalanga naddala ng’ali ku siteegi olwo n’alyoka...
ABANTU abasala omugejjo bangi bafuna obuzibu bw’okumalako olubuto.
ABAWALA bangi ensangi zino beesiiga lipusitiiki n’ebigendererwa ebyenjawulo.
ENKOLA ya aba famire okwambala ebifaanagana yettaniddwa ensangi zino.
AKALEEGA kakola kinene mu kwongera ku ndabika y’omukyala, era olugoye olulungi okunyumira ku mubiri gw’omukyala akaleega kalina okuba nga kaleeze bulungi...
KITUUFU okooye obupangisa olwa landiroodi okukukonkonanga n’okukuvuma olutatadde olw’okulwisaayo ssente ze. Kyokka wadde ssente ozirina, si kirungi kupapa...
GLORIA Namulindwa Ssali y’omu ku bawala abatava ku mulembe.
Bino byabadde ku mbaga ya maneja wa Bebe Cool ayitibwa Joseph Luwaga kyokka nga yakazibwako lya nga Tiktak eyagattiddwa n’omusama Shapiro Mazowe akolera...
SSAABALANGIRA Godfrey Musanje abuuliridde Abambejja bakkakkanyeeko ekitiibwa ky’Obwassebo nga bali mu maka gaabwe kibasobozese okuba abeetowaze eri abaami...
01 Jul 2017
01 Jul 2017
01 Jul 2017
01 Jul 2017
01 Jul 2017


text:
SSITA wa Barcelona, Lionel Messi, ku Lwomukaaga yakubye muganzi we, Antonella Roccuzzo embaga ku mukolo makekeke ogwabadde mu wooteri ya City Center Hotel...
LYABADDE ssanyu jjereere ng’omukozi w’olupapula lwa Bukedde Prossy Nanziri agattibwa mu bufumbo Obutukuvu ne bba Solomon Aaron Muyita omwogezi w'ekitongole...
Bino byabadde ku mbaga ya maneja wa Bebe Cool ayitibwa Joseph Luwaga kyokka nga yakazibwako lya nga Tiktak eyagattiddwa n’omusama Shapiro Mazowe akolera...
SSAABALANGIRA Godfrey Musanje abuuliridde Abambejja bakkakkanyeeko ekitiibwa ky’Obwassebo nga bali mu maka gaabwe kibasobozese okuba abeetowaze eri abaami...
Oyinza okuteekawo bbandi, abazinnyi ab’enjawulo, omwogezi asanyusa ssaako n’ebirala
WADDE sirina maanyi mundeke nzinemu,’ bw’atyo omumyuka wa Pulezidenti, Edward Kiwanuka Ssekandi bwe yayogedde ng’azina ne Stabua Natoolo ku mukolo gwa...
OMUKOZI wa Vision Group, Robert Kyobe akoze embaga ey’ebyafaayo bw’abadde agattibwa ne mukyala we Vick Ntongo.
Abazadde b’omuwala omukolo baagutaddemu ensimbi ezikunukkiriza mu bukadde 100 ate ab’omulenzi baagutaddemu obukadde 200 nga ebirabo by’abazadde byatikkiddwa...
OMUTUME Dr. Joseph Sserwadda asabye Abasumba okukomya okukola ebikolwa ebivumaganya obulokole.
ESSANYU n’obuluulu byasaanikidde ekifo kyonna nga Eseza Omuto ayanjula omusajja omutuufu, gw’amaze emyaka egisukka mu 30 ng’anoonya, okutuusa Katonda lwe...
09 Jul 2017
08 Jul 2017
08 Jul 2017
08 Jul 2017
08 Jul 2017


text:
Ku nkomerero y’omwezi oguwedde, gyaweze emyaka 31 b’eddu nga pulezidenti Yoweri Museveni atudde mu ntebe y’obukulemebze bw’eggwanga lino Uganda, era bangi ekisanja kino bakitunuulidde ng’ekisanja kye ekisembayo ssinga ssemateeka w’egwanga takyusibwa.
Ono werutuukidde olwa leero ng’era kyajje amaleko omwaka mulamba mu kisanja kino ekigwako mu mwaka gwa 2021.
Tuliko abantu ab’enjawulo betwogedeko nabo nebakuba tooki mu bituukiddwako saako ebyo ebikyalemye mu mwaka guno ogwakakulungulwako mu kisanja kino ekyatandika mu March wa 2016.
Posted 1 hour 22 min ago..


text:
OMUNAALA GW'OMUKUUMI—OGW'OKUSOMA MU KIBIINA Maayi 2017
Magazini eno erimu ebitundu eby’okusoma okuva nga Jjulaayi 3-30, 2017.
Yamba Abagwira Okuweereza Yakuwa n’Essanyu
Tuyinza tutya okubuulira abanoonyi b’obubudamu abatamanyi Yakuwa?
Okuyamba Abaana b’Abagwira
Bw’oba oli mu nsi engwira, oyinza otya okuyamba abaana bo okuyiga ebikwata ku Yakuwa? Abalala bayinza batya okuyamba?
EBYAFAAYO EBIKWATA KU BULAMU BW'AB'OLUGANDA
Okubeera Kiggala Tekinnemesezza Kuyigiriza Balala
Wadde nga Walter Markin kiggala, afunye essanyu lingi mu kuweereza Yakuwa Katonda.
Tokkiriza Kwagala Kwo Kuwola
Okwagala kw’Abakristaayo abamu mu kyasa ekyasooka kwawola. Kiki ekisobola okutuyamba, okwagala kwe tulina eri Yakuwa ne kutawola?
“Onjagala Okusinga Bino?”
Yesu yayamba Simooni Peetero okukiraba nti kikulu okukulembeza ebintu ebisinga obukulu. Naffe tuyinza okukolera ku magezi ago leero?
Engeri Gayo Gye Yayambamu Baganda Be
Gayo yali ani, era lwaki tusaanidde okumukoppa?
Essanyu Eriri mu Kwerekereza
Kiki ekyaleetera omwami omu ne mukyala we okubaako bye beerekereza? Ekyo baakikola batya? Lwaki ekyo kyabaleetera essanyu?
OKUVA MU TTEREKERO LYAFFE
‘Twavaawo nga Tuli Bamalirivu Nnyo’
Oluvannyuma lw’okukuŋŋaana olunene olwaliwo mu 1922, Abayizi ba Bayibuli baakolera batya ku bigambo bino “mulangirire Kabaka n’Obwakabaka bwe”?


text:
Enzivvuunula ya Bayibuli Ennungi Ennyo
“Ekigambo kya Katonda kiramu.”—BEB. 4:12.
ENNYIMBA: 37, 116
1. (a) Mulimu ki Katonda gwe yawa Adamu? (b) Abantu ba Katonda bazze bakozesa batya olulimi?
YAKUWA KATONDA yawa abantu ekirabo eky’okwogera. Oluvannyuma lw’okutonda Adamu n’amuteeka mu lusuku olulabika obulungi, Yakuwa yamuwa omulimu ogw’okutuuma ensolo zonna amannya. Adamu yawa buli nsolo erinnya erigisaanira. (Lub. 2:19, 20) Okuva olwo, abantu ba Katonda babaddenga bakozesa ekirabo eky’okwogera, kwe kugamba, olulimi, okutendereza Yakuwa n’okumanyisa abalala ebyo by’ayagala. Mu myaka egiyise, abantu ba Katonda bakozesezza ekirabo eky’olulimi okuvvuunula Bayibuli okuyamba abantu okuyiga ebikwata ku Yakuwa.
2. (a) Misingi ki akakiiko ka New World Bible Translation gye kaagoberera nga kakola emirimu gyako? (b) Kiki kye tugenda okulaba mu kitundu kino?
2 Waliwo enkyusa za Bayibuli nkumi na nkumi, naye ezimu teziggyayo bulungi bubaka obuli mu Kigambo kya Katonda. Okusobola okuvvuunula Bayibuli mu ngeri entuufu, mu myaka gya 1940, akakiiko ka New World Bible Translation kassaawo emisingi egirina okugobererwa mu kuvvuunula Bayibuli, era abavvuunuzi mu nnimi ezisukka 130 bagigoberedde. Emisingi egyo gye gino: (1) Okuwa erinnya lya Katonda ekitiibwa nga lizzibwa mu bifo byonna mwe lirina okubeera. (Soma Matayo 6:9.) (2) Okuvvuunula kigambo ku kigambo obubaka obuli mu biwandiiko bya Bayibuli ebyasooka we kiba kisoboka, naye we kitasoboka kuvvuunula kigambo ku kigambo, amakulu agali mu bubaka obwo ge galina okuteekebwawo. (3) Okukozesa olulimi olutegeerekeka obulungi era olwangu okusoma. * (Soma Nekkemiya 8:8, 12.) Ka tulabe engeri abavvuunuzi gye baagobereramu emisingi egyo nga bavvuunula Enkyusa ey’Ensi Empya ey’Olungereza eya 2013 n’enkyusa ez’ennimi endala.
OKUWA ERINNYA LYA KATONDA EKITIIBWA
3, 4. (a) Biwandiiko ki eby’edda ebirimu erinnya lya Katonda? (b) Bwe kituuka ku linnya lya Katonda, kiki abavvuunuzi ba Bayibuli bangi kye bakoze?
3 Abo abeekenneenya ebiwandiiko bya Bayibuli eby’edda eby’Olwebbulaniya, gamba ng’Emizingo egy’Ennyanja Enfu, bakizudde nti ennukuta ennya ez’Olwebbulaniya ezikiikirira erinnya lya Katonda zisangibwa mu biwandiiko ebyo emirundi mingi nnyo. Ng’oggyeeko okusangibwa mu biwandiiko by’Olwebbulaniya eby’edda, erinnya lya Katonda lisangibwa ne mu Septuagint ezimu ez’Oluyonaani ezaakozesebwanga okuva mu kyasa eky’okubiri E.E.T. okutuuka mu kyasa ekisooka E.E.
4 Wadde nga waliwo obukakafu bungi obulaga nti erinnya lya Katonda lirina okubeera mu Bayibuli, enkyusa za Bayibuli nnyingi zaggibwamu erinnya lya Katonda ettukuvu. Mu butuufu, nga waakayita emyaka ebiri gyokka oluvannyuma lw’Enkyusa ey’Ensi Empya ey’Ebyawandiikibwa eby’Oluyonaani okufulumizibwa mu 1950, enkyusa eyitibwa American Standard Version yaddamu okufulumizibwa. Bayibuli eyo bwe yasooka okufulumizibwa mu 1901 yalimu erinnya lya Katonda, kyokka bwe yaddamu okufulumizibwa mu 1952, teyaliimu linnya lya Katonda. Lwaki? Abavvuunula Bayibuli eyo baagamba nti “tekisaana n’akatono” kukozesa linnya lya Katonda. Abavvuunuzi ba Bayibuli endala nnyingi, ez’Olungereza n’ez’ennimi endala, nabo bagoberedde enkola eyo y’emu.
5. Lwaki kikulu obutaggya linnya lya Katonda mu Bayibuli?
5 Ddala eky’okuba nti abavvuunuzi bateeka oba baggya erinnya lya Katonda mu nzivuunula zaabwe kikulu? Omuvvuunuzi omulungi aba alina okumanya ekigendererwa ky’oyo alina obwanannyini ku ebyo by’avvuunula, kubanga ekyo kimuyamba ng’asalawo engeri gy’alina okuvvuunulamu. Waliwo ebyawandiikibwa bingi mu Bayibuli ebiraga nti erinnya lya Katonda kkulu nnyo era nti lirina okutukuzibwa. (Kuv. 3:15; Zab. 83:18; 148:13; Is. 42:8; 43:10; Yok. 17:6, 26; Bik. 15:14) Yakuwa Katonda, oyo eyawandiisa Bayibuli, yaluŋŋamya abo abaagiwandiika okukozesa erinnya lye emirundi mingi. (Soma Ezeekyeri 38:23.) N’olwekyo, abavvuunuzi bwe baggya mu nzivuunula zaabwe erinnya lya Katonda erisangibwa emirundi mingi mu biwandiiko bya Bayibuli eby’edda, baba tebassizza kitiibwa mu Katonda.
6. Lwaki Enkyusa ey’Ensi Empya ey’Olungereza eya 2013 erimu erinnya lya Katonda emirundi emirala mukaaga okusinga eya 1984?
6 Obukakafu obulaga nti erinnya lya Katonda lirina okubeera mu Bayibuli bweyongedde. Mu Enkyusa ey’Ensi Empya ey’Olungereza eya 2013 erinnya lya Katonda lirimu emirundi 7,216. Mu nkyusa eno erinnya lya Katonda lisangibwa mu bifo ebirala 6 we litaali mu nkyusa eya 1984. Bitaano ku bifo ebyo bisangibwa mu 1 Samwiri 2:25; 6:3; 10:26; 23:14, 16. Lyateekebwa mu bifo ebyo kubanga Emizingo egy’Ennyanja Enfu egyaliwo emyaka egisukka mu 1,000 ng’ebiwandiiko by’Abamasoleti eby’Olwebbulaniya tebinnabaawo, girimu erinnya lya Katonda mu nnyiriri ezo. Ate ekifo ekirala mwe lyayongerwa kye Ekyabalamuzi 19:18, era lyayongerwamu oluvannyuma lw’okwekenneenya ebiwandiiko ebirala eby’edda.
7, 8. Makulu ki agali mu linnya Yakuwa?
7 Abakristaayo ab’amazima erinnya lya Katonda balitwala nga kkulu nnyo. Mu ebyongerezeddwako mu Enkyusa ey’Ensi Empya eya 2013 mulimu okutangaazibwa okukwata ku makulu g’erinnya lya Katonda. Kyazuulibwa nti erinnya Yakuwa lirina akakwate n’ekigambo ky’Olwebbulaniya ha·wah,’ ekitegeeza “Aleetera Ebintu Okubaawo.” * Edda ebitabo byaffe byannyonnyolanga amakulu g’erinnya lya Katonda nga bijuliza Okuva 3:14 (NW), awagamba nti: “Nja Kubeera Ekyo Kye Nnaasalawo Okubeera.” Bwe kityo, Enkyusa ey’Ensi Empya eya 1984 yagamba nti erinnya lya Katonda litegeeza nti “asobola okuba ekyo kyonna ky’ayagala okusobola okutuukiriza ekyo ky’aba asuubizza.” * Naye Ebyongerezeddwako A4 mu Enkyusa ey’Ensi Empya eya 2013 wagamba nti: “Wadde ng’erinnya Yakuwa lizingiramu amakulu ago, amakulu agalirimu tegakoma ku ky’okuba nti asobola okuba ekyo kyonna ky’asalawo okubeera. Gazingiramu n’eky’okuba nti asobozesa ebitonde bye okukola kyonna ekyetaagisa okusobola okutuukiriza ekigendererwa kye.”
8 Yakuwa asobozesa ebitonde bye okubeera ekyo ky’ayagala. Ng’atuukagana n’amakulu g’erinnya lye, Katonda yasobozesa Nuuwa okufuuka omuzimbi w’eryato, Bezaleeri okubeera omukugu mu mirimu egy’emikono, Gidiyoni okubeera omulwanyi omuzira, ne Pawulo okubeera omutume eri amawanga. Mazima ddala, erinnya lya Katonda lya makulu nnyo eri abantu be. Era akakiiko ka New World Bible Translation tekasobola mulundi na gumu kuwagira kya kuggya linnya lya Katonda mu Bayibuli.
9. Lwaki essira lissiddwa ku kuvvuunula Bayibuli mu nnimi endala?
9 Leero, Enkyusa ey’Ensi Empya eri mu nnimi ezisukka mu 130 era abavvuunuzi mu nnimi ezo zonna bafubye okuzza erinnya lya Katonda wonna we lirina okubeera mu Bayibuli. (Soma Malaki 3:16.) Ku luuyi olulala, abavvuunuzi ba Bayibuli bangi baggya erinnya lya Katonda mu nzivuunula zaabwe, mu kifo we lyandibadde ne bassaawo ebitiibwa nga “Mukama” oba erinnya lya katonda omu ow’omu kitundu. Eyo ye nsonga esinga obukulu lwaki Akakiiko Akafuzi ak’Abajulirwa ba Yakuwa katadde essira ku kuyamba abantu bangi nga bwe kisoboka okufuna Bayibuli essa ekitiibwa mu linnya lya Katonda.
ENKYUSA YA BAYIBULI ENTUUFU ERA ETEGEEREKEKA OBULUNGI
10, 11. Obumu ku buzibu abavvuunuzi b’Enkyusa ey’Ensi Empya mu nnimi endala bwe baayolekagana nabwo bwe buliwa?
10 Waaliwo okusoomooza okutali kumu mu kuvvuunula Bayibuli mu nnimi ezitali zimu. Ng’ekyokulabirako, abavvuunuzi b’Enkyusa ey’Ensi Empya ey’Olungereza eyasooka, baagoberera enkola abavvuunuzi ba Bayibuli ez’Olungereza abamu gye baagoberera nga bavvuunula ekigambo ky’Olwebbulaniya “Sheol” mu nnyiriri nga Omubuulizi 9:10. Olunyiriri olwo lwali lusoma bwe luti: “Tewali mulimu, newakubadde okuyiiya ebintu, newakubadde okumanya, newakubadde amagezi mu Sheʹol, gy’ogenda.” Abavvuunuzi ba Bayibuli ez’ennimi endala bangi baasanga obuzibu mu kuvvuunula ekigambo “Sheol” olw’okuba abantu abasinga obungi aboogera ennimi ezo baali tebamanyi kigambo ekyo ate nga ne mu nkuluze zaabwe tekiriimu. Ate abamu bwe baakisomanga baalowoozanga nti kifo ekya ddala ekiriko we kiri. Bwe kityo, abavvuunuzi mu nnimi ezo bakkirizibwa okuvvuunula amakulu g’ekigambo “Sheol” n’ekigambo ky’Oluyonaani “Hades” nga bakozesa ekigambo “amagombe.”
11 Mu Lungereza ekigambo ky’Olwebbulaniya neʹphesh n’ekigambo ky’Oluyonaani psy·kheʹ baabivvuunula nga bakozesa ekigambo “soul” wonna we byasangibwanga. Naye tekyali kyangu kugoberera nkola eyo mu nnimi endala. Lwaki? Kubanga ebigambo bye baali basobola okukozesa okuvvuunula ekigambo ekyo byali biyinza okuleetera abantu abamu okulowooza nti “soul” kintu ekiva mu muntu ng’amaze okufa ne kisigala nga kiramu. Okusobola okumalawo obuzibu obwo, abavvuunuzi bakkirizibwa okuvvuunula ekigambo “soul” okusinziira ku makulu ge kirina mu lunyiriri mwe kiri. Okusobola okutegeera amakulu ag’enjawulo ge kirina, baagoberera obulagirizi obuli mu ebyongerezeddwako mu New World Translation of the Holy Scriptures—With References. Bwe kityo, essira lyassibwa ku kuyamba omusomi okutegeererawo by’asoma, era ebirala by’ayinza okwetaaga okumanya ne bissibwa mu bugambo obuli wansi.
12. Ezimu ku nkyukakyuka ezaakolebwa mu Enkyusa ey’Ensi Empya eya 2013 ze ziruwa? (Laba n’ekitundu “Enkyusa ey’Ensi Empya ey’Olungereza eya 2013,” mu magazini eno.)
12 Ebibuuzo abavvuunuzi abatali bamu bye baabuuzanga byayamba akakiiko ka New World Bible Translation okukiraba nti waliwo n’ebigambo ebirala ebyali bisobola okuwa amakulu amakyamu. Bwe kityo, mu Ssebutemba 2007, Akakiiko Akafuzi kaasalawo nti Enkyusa ey’Ensi Empya ey’Olungereza eddemu okwekeneenyezebwa okukola enkyukakyuka ezeetaagisa. Nga bakola enkyukakyuka ezo, ebibuuzo nkumi na nkumi abavvuunuzi abatali bamu bye baabuuza byekenneenyezebwa. Ebigambo by’Olungereza ebikadde byaggibwamu mu kifo kyabyo ne muteekebwamu ebikozesebwa ennaku zino, era essira lyassibwa nnyo ku kukozesa ebigambo ebyangu okutegeera kyokka nga biggyayo bulungi amakulu. Okukolera ku bintu ebimu abavvuunuzi ab’ennimi endala bye baakola nakyo kyasobozesa okufulumya Bayibuli ey’Olungereza ennungi ennyo.—Nge. 27:17.
BANGI BAASIIMA NNYO
13. Bayibuli eya 2013 ekutte etya ku bantu?
13 Enkyusa ey’Ensi Empya ey’Olungereza eya 2013 ekutte etya ku bantu? Waliwo amabaluwa mangi agaweerezeddwa ku kitebe kyaffe ekikulu ng’abantu abatali bamu booleka okusiima kwabwe. Bangi bakkiriziganya n’ebigambo bya mwannyinaffe omu eyagamba nti: “Bayibuli eringa akasanduuko omuli ebintu eby’omuwendo ebitali bimu. Bw’osoma ebigambo bya Yakuwa ng’okozesa Bayibuli eya 2013 obanga abikkudde akasanduuko ako n’ogenda nga weekenneenya buli kimu ku bintu eby’omuwendo ebyo, nga weetegereza langi yaabyo, enkula yaabyo, n’engeri ennungi gye birabikamu. Okusoma Ebyawandiikibwa mu lulimi olutegeerekeka obulungi kinnyambye okwongera okutegeera Yakuwa, era bwe mba nsoma mpulira ng’ali mu mikono gya Kitange oyo, ng’ali awo ansomera ebigambo bye ebiwoomu.”
14, 15. Enkyusa ey’Ensi Empya ekutte etya ku bantu aboogera ennimi endala?
14 Enkyusa ey’Ensi Empya ey’Olungereza si ye yokka ekutte ku bantu. Omusajja omu nnamukadde ow’omu Sofia, Bulgaria, yayogera bw’ati ku Enkyusa ey’Ensi Empya ey’Olubulugaliya: “Nsomye Bayibuli okumala emyaka mingi naye sisomangako Bayibuli nnyangu kutegeera era entuuka ku mutima ng’eno.” Ate oluvannyuma lw’okufuna Enkyusa ey’Ensi Empya mu lulimi Olwalubaniya, mwannyinaffe omu yagamba nti: “Ng’Ekigambo kya Katonda kinyuma nnyo mu Lwalubaniya! Nkizo ya maanyi Yakuwa okwogera naffe mu lulimi lwaffe!”
15 Mu nsi nnyingi, Bayibuli ziri ku buseere era si nnyangu kufuna, n’olwekyo okufuna Bayibuli eba nkizo ya maanyi. Alipoota emu okuva mu Rwanda yagamba nti: “Okumala emyaka mingi abantu abasinga obungi be twasomesanga Bayibuli baali tebakulaakulana olw’okuba tebaalina Bayibuli. Baali tebasobola kugula Bayibuli ezaali zitundibwa. Ate era ennyiriri ezimu mu Bayibuli ezo si nnyangu kutegeera era ekyo nakyo kyalemesanga abantu okukulaakulana mu by’omwoyo.” Naye ebintu byakyuka oluvannyuma lw’okufuna Enkyusa ey’Ensi Empya mu Lunyalwanda. Ab’omu maka agamu mu Rwanda omuli abaana abana abavubuka baagamba nti: “Twebaza nnyo Yakuwa n’omuddu omwesigwa okutuwa Bayibuli eno. Tuli baavu nnyo era tetwalina ssente zigulira buli omu mu maka Bayibuli. Naye kati buli omu ku ffe alina Bayibuli. Tukiraga nti tusiima Yakuwa olw’ekyo kye yatukolera nga tusomera wamu Bayibuli ng’amaka buli lunaku.”
16, 17. (a) Kiki Yakuwa ky’ayagaliza abantu be? (b) Kiki kye tusaanidde okuba abamalirivu okukola?
16 Tusuubira nti Enkyusa ey’Ensi Empya ejja kweyongera okufulumira mu nnimi endala nnyingi. Sitaani agezaako nnyo okuziyiza omulimu gw’okuvvuunula Bayibuli, naye tuli bakakafu nti Yakuwa ayagala abantu bonna okumuwuliriza ng’ayogera gye bali mu ngeri etegeerekeka obulungi. (Soma Isaaya 30:21.) Ekiseera kijja kutuuka ‘ensi lw’ejja okujjula okumanya Yakuwa, ng’amazzi bwe gasaanikira ennyanja.’—Is. 11:9.
17 Ka bulijjo tweyongere okukozesa mu bujjuvu ebirabo byonna Yakuwa by’atuwa, nga mw’otwalidde n’enkyusa ya Bayibuli essa ekitiibwa mu linnya lye. Kkiriza Yakuwa ayogerenga naawe buli lunaku okuyitira mu Kigambo kye. Yakuwa asobola okuwuliriza essaala zaffe. Bwe tuba n’empuliziganya ennungi ne Yakuwa, kijja kutuyamba okweyongera okumumanya era tujja kweyongera okumwagala.—Yok. 17:3.
^ lup. 2 Laba Ebyongerezeddwako A1 mu New World Translation eya 2013, ne Watchtower eya Maayi 1, 2008 wansi w’ekitundu “Enzivvuunula ya Bayibuli Ennungi Ogimanyira ku Ki?”
^ lup. 7 Waliwo n’ebitabo ebirala ebikkiriziganya n’ennyinnyonnyola eyo, naye abantu abamu tebakkiriziganya nayo.
^ lup. 7 Laba New World Translation of the Holy Scriptures—With References, Appendix 1A wansi w’omutwe “Erinnya lya Katonda mu Byawandiikibwa eby’Olwebbulaniya,” lup. 1561.


text:
Tusaanidde Okusaba Yesu?
OMUKUGU omu anoonyereza ku by’eddiini yabuuza abavubuka abasukka mu 800 abava mu madiini agasukka mu kkumi n’abiri, ng’ayagala okumanya obanga bakkiriza nti Yesu addamu okusaba kw’abantu. Abavubuka abasukka mu 60 ku buli kikumi baagamba nti Yesu addamu okusaba kw’abantu. Omuvubuka omu yekka ye yagamba nti Katonda y’addamu okusaba so si Yesu.
Ggwe olowooza otya? Tusaanidde kusaba Yesu oba Katonda? * Okusobola okufuna eky’okuddamu, ka tusooke tulabe engeri Yesu gye yayigirizaamu abagoberezi be okusaba.
YESU YATUGAMBA KUSABA ANI?
Yesu teyakoma ku kutubuulira oyo gwe tusaanidde okusaba, naye era yatuteerawo ekyokulabirako.
GWE YATUGAMBA OKUSABA: Omu ku bayigirizwa ba Yesu bwe yamugamba nti, “Mukama waffe tuyigirize engeri y’okusabamu,” Yesu yagamba nti: ‘Buli lwe muba musaba mugambe nti “Kitaffe.”’ (Lukka 11:1, 2) Ate era, Yesu bwe yali ku lusozi ng’ayigiriza, yakubiriza abantu okusaba. Yabagamba nti: ‘Musabe Kitammwe.’ Era yabakakasa nti: “Kitammwe Katonda amanyi ebintu bye mwetaaga nga temunnaba na kubimusaba.” (Matayo 6:6, 8) Mu kiro ekyasembayo alyoke attibwe, Yesu yagamba abayigirizwa be nti: “Bwe musaba Kitange ekintu kyonna, ajja kukibawa mu linnya lyange.” (Yokaana 16:23) N’olwekyo Yesu yatuyigiriza okusaba Kitaawe era Kitaffe, Yakuwa Katonda.
EKYOKULABIRAKO KYE: Yesu naye yasabanga, era lumu bwe yali asaba yagamba nti: “Nkutendereza mu lujjudde Kitange, Mukama w’eggulu n’ensi.” (Lukka 10:21) Ku mulundi omulala, ‘Yesu yatunula waggulu n’agamba nti: “Kitange, nkwebaza kubanga ompulidde.”’ (Yokaana 11:41) Era bwe yali anaatera okufa, Yesu yasaba ng’agamba nti: “Kitange, nteeka omwoyo gwange mu mikono gyo.” (Lukka 23:46) Yesu bwe yasaba Kitaawe ow’omu ggulu, “Mukama w’eggulu n’ensi,” yatuteerawo ekyokulabirako ffenna kye tusaanidde okugoberera. (Matayo 11:25; 26:41, 42; 1 Yokaana 2:6) Abagoberezi ba Yesu abaasooka baasabanga oyo gwe yabagamba okusaba?
ABAKRISTAAYO ABAASOOKA BAASABANGA ANI?
Oluvannyuma lwa wiiki mbale nga Yesu amaze okuddayo mu ggulu, abayigirizwa be baatandika okuyigganyizibwa ennyo. (Ebikolwa 4:18) Mu kuyigganyizibwa okwo baasabanga, naye baasabanga ani? Bayibuli egamba nti: “Ne basabira wamu Katonda” nga bamwegayirira yeeyongere okubayamba “okuyitira mu linnya ly’omuweereza [we] omutukuvu, Yesu.” (Ebikolwa 4:24, 30) N’olwekyo abayigirizwa ba Yesu baasabanga Katonda so si Yesu.
Nga wayiseewo emyaka mingi, omutume Pawulo yannyonnyola engeri ye ne banne gye baali basabamu. Bwe yali awandiikira Bakristaayo banne, yagamba nti: “Bulijjo twebaza Katonda Kitaawe wa Mukama waffe Yesu Kristo nga tubasabira.” (Abakkolosaayi 1:3) Ate era yagamba nti: ‘Bulijjo mwebazenga Katonda era Kitaffe olw’ebintu byonna mu linnya lya Mukama waffe Yesu Kristo.’ (Abeefeso 5:20) N’olwekyo Pawulo yakubirizanga bakkiriza banne okusaba “Katonda Kitaffe olw’ebintu byonna,” mu linnya lya Yesu.
Okufaananako Abakristaayo abaasooka, naffe tusaanidde okulaga nti twagala Yesu nga tusaba nga bwe yatuyigiriza okusaba. (Yokaana 14:15) Bwe tusaba Kitaffe ow’omu ggulu yekka, ebigambo ebiri mu Zabbuli 116:1, 2 bijja kweyongera okuba eby’amakulu gye tuli. Wagamba nti: “Mmwagala Mukama, kubanga awulidde eddoboozi lyange . . . Kyennaavanga mmukoowoola nga nkyali mulamu.” *
^ lup. 3 Bayibuli eraga nti Katonda ne Yesu tebenkanankana.
^ lup. 11 Katonda bw’aba ow’okuwulira essaala zaffe, tusaanidde okufuba okukola ebyo by’ayagala. Okumanya ebisingawo, laba essuula 17 ey’akatabo Kiki Ddala Baibuli Ky’Eyigiriza?


text:
JOHN Chrizestom Muyingo, minisita w’ebyenjigiriza ebya waggulu asabye abantu okukomya okubungeeza ehhambo ku bwannannyini bw’amasomero ga St. Lawrence, n’ategeeza nti gabadde ga Polof. Lawrence Mukiibi yekka.
Muyingo yasinzidde mu kuziika okwabadde ku kiggya e Katende n’ategeeza nti awulira bubi abantu bwe bazannyira mu ntuuyo za Mukiibi ne batandika okugamba nti amasomero tegabadde gage. Yagambye nti y’omu ku bawa obujulizi ku Mukiibi, kuba amulabidde ebbanga ddene ng’ajja yeezimba.
Yategeezezza nti naye alina ekirooto ng’ekya Mukiibi okuzimba amasomero okuviira ddala ku pulayimale okutuukira ddala ku yunivasite.
Abaana ba Polof. Mukiibi baakubiriziddwa okutwala mu maaso emirimu gya kitaabwe nga bakolagana n’abantu kitaabwe b’abadde asinga okusembeza mu nkola y’emirimu. Okuziika kuno kwetabyeko omumyuka wa Pulezidenti, Edward Kiwanuka Sekandi eyakiikiridde Pulezidenti Museveni.
Mu kuziika kuno Gavumenti yawaayo obukadde 30 n’ebyokulya byonna ebibadde bikozesebwa okuva lwe yafa. Ssekandi yayogedde ku Mukiibi ng’abadde mwoyo gwa ggwanga, nga kino kirabikira mu mirimu gy’abadde akola.
Yagambye nti eggwanga lifiiriddwa omuntu omukozi, omuntumulamu, assa mu bantu ekitiibwa era ayagala ennyo eddiini ye. Msgr. Wynard Katende, omwogezi w’essaza ekkulu erya Kampala ye yakulembeddemu ekitambiro kya mmisa ng’ayambibwako abasosodooti abaasobye mu 20.
Yayogedde ku mugenzi nti we yafiiridde ng’amaze okwenenya ebibi bye, era nga kano kabonero ka butukuvuEbikumi n’ebikumi by’abantu bajjumbidde okuziika, era ng’abasinga baayambadde engoye njeru n’eza nnamata ng’omugenzi bwe yalaama. Keesi omwaziikiddwa omugenzi nayo yabadde njeru.
Mike Kennedy Sebalu, eyabadde kalabaalaba we mikolo era ssentebe w’olukiiko olufuzi olwa Mulekere awo okukola olugambo ku Polof. Mukiibi - Muyingo St. Lawrence University yeebazizza olupapula lwa Bukedde olw’okufulumya ekipande ky’omugenzi.
Yakubirizza abantu okutimba ekifaananyi kino, kuba kye kijjukizo kyokka kye basobola okukuumira mu maka gaabwe. Mukiibi 69, yafiira mu ddwaaliro lya Norvik Hospital ku Ssande nga May 28, 2017. Y’abadde omutandisi w’amasomero ga St. Lawrence ne St. Lawrence University


text:
Chapter 2
1 Awo ennaku bwe zaayitawo n'ayingira nate mu Kaperunawumu, ne kiwulirwa ng'ali mu nju.
2 Ne bakuŋŋaana bangi, n'okugyawo ne batagyawo nate newakubadde mu mulyango: n'ababuulira ekigambo.
3 Ne bajja abaaleeta omulwadde akoozimbye nga bamwetisse bana.
4 Naye bwe baalemwa okumusemberera olw'ekibiina, ne babikkula waggulu ku nnyumba we yali: ne bawummulawo ekituli ne bamussiza ku kitanda akoozimbye kwe yali agalamidde.
5 Yesu bwe yalaba okukkiriza kwabwe n'agamba akoozimbye nti Mwana wange, ebibi byo bikuggiddwako.
6 Naye waaliwo abawandiisi abamu nga batudde nga balowooza mu mitima gyabwe nti
7 Ono kiki ekimwogeza bw'atyo? Awoola: ani ayinza okuggyako ebibi wabula omu, ye Katonda?
8 Amangu ago Yesu bwe yategeera mu mwoyo gwe nga balowooza bwe batyo munda yaabwe n'abagamba nti Kiki ekibalowoozesa ebyo mu mitima gyammwe?
9 Ekyangu kiruwa, okugamba akoozimbye nti Ebibi byo bikuggiddwako; nantiki okugamba nti Golokoka, weetikke ekitanda kyo ogende?
10 Naye mumanye nga Omwana w'omuntu alina obuyinza ku nsi okuggyako ebibi n'agamba akoozimbye nti
11 Nkugamba, Golokoka, weetikke ekitanda kyo, oddeyo mu nnyumba yo.
12 N'agolokoka, ne yeetikka amangu ago ekitanda, n'afuluma mu maaso gaabwe bonna; awo ne beewuunya bonna ne bagulumiza Katonda nga bagamba nti Tetulabangako bwe tuti.
13 N'avaawo nate n'agenda ku lubalama lw'ennyanja; ebibiina byonna ne bajja w'ali, n'abayigiriza.
14 Awo bwe yali ng'ayita, n'alaba Leevi omwana wa Alufaayo ng'atudde mu ggwoolezo, n'amugamba nti Yita nange. N'agolokoka n'ayita naye.
15 Awo bwe yali ng'atudde mu nnyumba y'oyo ng'alya, abawooza bangi n'abalina ebibi ne batuula wamu ne Yesu n'abayigirizwa be; kubanga baali bangi, abaagenda naye.
16 Abawandiisi ab'omu Bafalisaayo bwe baamulaba ng'alya wamu n'abalina ebibi n'abawooza, ne bagamba abayigirizwa be nti Alya era anywera wamu n'abawooza n'abalina ebibi.
17 Awo Yesu bwe yawulira n'abagamba nti Abalamu tebeetaaga musawo, wabula abalwadde: sajja kuyita batuukiriru wabula abalina ebibi.
18 Awo abayigirizwa ba Yokaana n’ab’Abafalisaayo baali nga basiiba; ne bajja ne bamugamba nti Kiki abayigirizwa ba Yokaana n'abayigirizwa b'Abafalisaayo ekibasiibya, abayigirizwa bo nga tebasiiba?
19 Yesu n'abagamba nti Abaana b'obugole bayinza batya okusiiba awasizza omugole ng'ali nabo? mu biro byonna nga bali naye awasizza omugole, tebayinza kusiiba.
20 Naye ennaku zirituuka, awasizza omugole lw'alibaggibwako: ne balyoka basiiba ku lunaku olwo.
21 Tewali muntu atunga ekiwero eky'olugoye oluggya ku kyambalo ekikadde; bwe kiba kityo kiri eky’oku kizibawo kikutula kiri, ekikadde ekiggya, ekituli ne kyeyongera.
22 Era tewali muntu afuka omwenge omusu mu nsawo ez'amaliba enkadde: bwe kiba kityo omwenge gwabya ensawo ez'amaliba, omwenge ne gufaafaagana n'ensawo ez'amaliba zoonooneka; naye omwenge omusu gufukibwa mu nsawo ez'amaliba empya.
23 Awo olwatuuka yali ng'atambula mu nnimiro ku lunaku lwa ssabbiiti; abayigirizwa be ne batanula okugenda nga banoga ebirimba.
24 Abafalisaayo ne bamugamba nti Laba, kiki ekibakoza eky'omuzizo ku lunaku lwa ssabbiiti?
25 N'abagamba nti Temusomangako Dawudi kye yakola, bwe yali nga yeetaaga, n'alumwa enjala ye n'abo be yali nabo?
26 Bwe yayingira mu nnyumba ya Katonda, Abiyasaali bwe yali nga ye kabona asinga obukulu, n'alya emigaati egy'okulaga, egy'omuzizo okuliibwako wabula bakabona, n'agiwa ne be yali nabo?
27 N'abagamba nti Ssabbiiti yabaawo ku lwa muntu, so omuntu si ku lwa ssabbiiti:
28 bwe kityo Omwana w'omuntu ye mukama wa ssabbiiti nayo.


text:
Ofiisa wa poliisi aleese obujulizi ku batemu abasse Andrew Felix Kaweesi.
Tukulaze n’ebifa ku nnamwandu wa Kaweesi eyazadde omwana omulenzi ku Lwokuna.
Tosubwa engeri Minisita Nantaba gy’atabukidde Gen. Kale Kayihura .
Omuyimbi Ronald Mayinja olwegasse ku kibiina kya DP, omubaka Betty Nambooze n’awaga.
Mu Byemizannyo. Tukulaze bassita ba Premier abasaze ttiimu zaabwe ensawo.
Bino byonna ku 1,000/- zokka.
EMBOOZI ENDALA ENNYUVU............
Biibino ebyobugagga Kaweesi by'alese
Kayihura akoze enkyukakyuka ssinziggu mu Poliisi y'ebidduka: Agobye b'ofiisa 4